qundao/data-zh-poetry huggingface dataset:
渔父词
作者：赵构
朝代：宋

一湖春水夜来生，几叠春山远更横。烟艇小，钓丝轻，赢得闲中万古名。薄晚烟林淡翠微，江边秋月已明晖。纵远抱，适天机，水底闲云片段飞。雪洒清江江上船，一钱何得买江天。催短棹，去长川，鱼蟹来倾酒舍烟。青草开时已过船，锦鳞跃处浪痕圆。竹叶酒，柳花毡，有意沙鸥伴我眠。扁舟小缆荻花风，四合青山暮霭中。明细火，倚孤松，但愿樽中酒不空。侬家活计岂能名，万顷波心月影清。倾绿酒，糁藜羹，保任衣中一物灵。骇浪吞舟脱巨鳞，结绳为网也难任。纶乍放，饵初沉，浅钓纤鳞味更深。鱼信还催花信开，花风得得为谁来。舒柳眼，落梅腮，浪煖桃花夜转雷。莫莫朝朝冬复春，高车驷马趁朝身。金拄屋，粟盈囷，那知江汉独醒人。远水无涯山有邻，相看岁晚更情亲。笛里月，酒中身，举头无我一般人。谁云渔父是愚翁，一叶浮家万虑空。轻破浪，细迎风，睡起蓬窗日正中。水涵微雨湛虚明，小笠轻蓑未要晴。明鉴里，縠纹生，白鹭飞来空外声。无数菰蒲閒藕花，棹歌轻举酌流霞。随家好，转山斜，也有孤村三两家。春入渭阳花气多，春归时节自清和。冲晓雾，弄沧波，载与俱归又若何。清湾幽岛任盘纡，一舸横斜得自如。唯有此，更无居，从教红袖泣前鱼。
渔父词·其一
作者：赵构
朝代：宋
体裁：词

一湖春水夜来生，几叠春山远更横。烟艇小，钓丝轻，赢得闲中万古名。
渔父词·其七
作者：赵构
朝代：宋
体裁：词

骇浪吞舟脱巨鳞，结绳为网也难任。纶乍放，饵初沉，浅钓纤鳞味更深。
渔父词·其三
作者：赵构
朝代：宋
体裁：词

雪洒清江江上船，一钱何得买江天。催短棹，去长川，鱼蟹来倾酒舍烟。
渔父词·其九
作者：赵构
朝代：宋

莫莫朝朝冬复春，高车驷马趁朝身。金拄屋，粟盈囷，那知江汉独醒人。
渔父词·其二
作者：赵构
朝代：宋
体裁：词

薄晚烟林淡翠微，江边秋月已明晖。纵远抱，适天机，水底闲云片段飞。
渔父词·其五
作者：赵构
朝代：宋
体裁：词

扁舟小缆荻花风，四合青山暮霭中。明细火，倚孤松，但愿樽中酒不空。
渔父词·其八
作者：赵构
朝代：宋
体裁：词

鱼信还催花信开，花风得得为谁来。舒柳眼，落梅腮，浪暖桃花夜转雷。
渔父词·其八
作者：赵构
朝代：宋

鱼信还催花信开，花风得得为谁来。舒柳眼，落梅腮，浪煖桃花夜转雷。
渔父词·其六
作者：赵构
朝代：宋
体裁：词

侬家活计岂能名，万顷波心月影清。倾绿酒，糁藜羹，保任衣中一物灵。
渔父词·其十
作者：赵构
朝代：宋

远水无涯山有邻，相看岁晚更情亲。笛里月，酒中身，举头无我一般人。
渔父词·其十一
作者：赵构
朝代：宋
体裁：词

谁云渔父是愚翁，一叶浮家万虑空。轻破浪，细迎风，睡起蓬窗日正中。
渔父词·其十三
作者：赵构
朝代：宋

无数菰蒲閒藕花，棹歌轻举酌流霞。随家好，转山斜，也有孤村三两家。
渔父词·其十三
作者：赵构
朝代：宋
体裁：词

无数菰蒲间藕花，棹歌轻举酌流霞。随好处，转山斜，也有孤村三两家。
渔父词·其十二
作者：赵构
朝代：宋

水涵微雨湛虚明，小笠轻蓑未要晴。明鉴里，縠纹生，白鹭飞来空外声。
渔父词·其十五
作者：赵构
朝代：宋
体裁：词

清湾幽岛任盘纡，一舸横斜得自如。唯有此，更无居，从教红袖泣前鱼。
渔父词·其十四
作者：赵构
朝代：宋

春入渭阳花气多，春归时节自清和。冲晓雾，弄沧波，载与俱归又若何。
渔父词·其四
作者：赵构
朝代：宋

青草开时已过船，锦鳞跃处浪痕圆。竹叶酒，柳花毡，有意沙鸥伴我眠。
渔父词·渔父·无数菰蒲间藕花
作者：赵构
朝代：宋
体裁：词

无数菰蒲间藕花。
棹歌轻举酌流霞。
随家好，转山斜。
也有孤村三两家。
渔父词·渔父·薄晚烟林澹翠微
作者：赵构
朝代：宋
体裁：词

薄晚烟林澹翠微。江边秋月已明晖。纵远舵，适天机。水底闲云片段飞。
渔父词·渔父·谁云渔父是愚翁
作者：赵构
朝代：宋
体裁：词

谁云渔父是愚翁。一叶浮家万虑空。轻破浪，细迎风。睡起篷窗日正中。
渔父词·渔父·骇浪吞舟脱巨鳞
作者：赵构
朝代：宋
体裁：词

骇浪吞舟脱巨鳞。结绳为网也难任。纶乍放，饵初沈。浅钓纤鳞味更深。
渔父词文宣王及其弟子赞·其一
作者：赵构
朝代：宋
体裁：四言诗

大哉圣宣，斯文在兹。帝王之式，古今之师。志则春秋，道由忠恕。贤于尧舜，日月其誉。维时载雍，戢此武功。肃昭盛仪，海宇聿崇。
渔父词渔父
作者：赵构
朝代：宋
体裁：词

一湖春水夜来生。几叠春山远更横。烟艇小，钓丝轻。赢得闲中万古名。
渔父词（其七）
作者：赵构
朝代：宋

骇浪吞舟脱巨鳞。结绳为纲也难任。纶乍放，饵初沉。浅钓纤鳞味更深。
渔父词（其三）
作者：赵构
朝代：宋
体裁：词

云洒清江江上船。一钱何得买江天。催短棹，去长川。鱼蟹来倾酒舍烟。
渔父词（其九）
作者：赵构
朝代：宋
体裁：词

暮暮朝朝冬复春。高车驷马趁朝身。金拄屋，粟盈囷。那知江汉独醒人。
渔父词（其二）
作者：赵构
朝代：宋

薄晚烟林澹翠微。江边秋月已明晖。纵远舵，适天机。水底间云片段飞。
渔父词（其五）
作者：赵构
朝代：宋
体裁：词

扁舟小缆荻花风。四合青山暮霭中。明细火，倚孤松。但愿尊中酒不空。
渔父词（其八）
作者：赵构
朝代：宋
体裁：词

鱼信还催花信开。花风得得为谁来。舒柳眼，落梅腮。浪暖桃花夜转雷。
渔父词（其六）
作者：赵构
朝代：宋
体裁：词

侬家活计岂能明。万顷波心月影清。倾绿酒，糁藜羹。保任衣中一物灵。
渔父词（其十一）
作者：赵构
朝代：宋

谁云渔父是愚翁。一叶浮家万虑空。轻破浪，细迎风。睡起蓬窗日正中。
渔父词（其十三）
作者：赵构
朝代：宋

无数菰蒲问藕花。棹歌轻举酌流霞。随家好，转山斜。也有孤村三两家。
渔父词（其十二）
作者：赵构
朝代：宋
体裁：词

水涵微雨湛虚明。小笠轻蓑未要晴。明鉴里，縠纹生。白鹭飞来空外声。
渔父词（其十五）
作者：赵构
朝代：宋
体裁：词

清湾幽岛任盘纡。一舸横斜得自如。惟有此，更无居。从教红袖泣前鱼。
渔父词（其十四）
作者：赵构
朝代：宋
体裁：词

春入渭阳花气多。春归时节自清和。冲晓雾，弄沧波。载与俱归又若何。
渔父词（其十）
作者：赵构
朝代：宋
体裁：词

远水无涯山有邻。相看岁晚更情亲。笛里月，酒中身。举头无我一般人。
渔父词（其四）
作者：赵构
朝代：宋
体裁：词

青草开时已过船。锦鳞跃处浪痕圆。竹叶酒，柳花毡。有意沙鸥伴我眠。
渔父词（并序·其一）
作者：赵构
朝代：宋

绍兴元年七月十日，余至会稽，因览黄庭坚所书张志和渔父词十五首，戏同其韵，赐辛永宗。一湖春水夜来生。几叠春山远更横。烟艇小，钓丝轻。赢得闲中万古名。
皇甫真人像赞
作者：赵构
朝代：宋
体裁：赞

皇甫高士，眉字列仙。以道兴世，孰计其年。闲云在空，孤鹤行天。掀髯一笑，同乎自然。
绍兴己巳南郊礼成
作者：赵构
朝代：宋

清坛祗谒礼郊丘，辅相贤劳其款留。初讶密云低覆冒，遽看霁景上飞浮。气回俎豆群工泰，喜入貔貅万马秋。赫赫天心允昭格，协谋同德赖嘉猷。
虚堂
作者：赵构
朝代：宋
体裁：七言绝句

虚堂燕坐悄无言，欲断残香冷自烟。秋色满山林桂静，一轮霜月泻寒泉。
赐僧守璋二首·其二
作者：赵构
朝代：宋
体裁：七言绝句

久坐方知春昼长，静中心地自清凉。人言圆觉何曾觉，但见尘劳尽日忙。
赐刘能真三首
作者：赵构
朝代：宋

简易高人道，崇玄性自真。身常居太极，心已远凡尘。玉陛辞荣禄，瑶台役鬼神。辛勤三十载，羡尔道心淳。太白巃嵷东南驰，众岭环合青分披。烟云厚薄皆可爱，木石疏密自相宜。阳春已归鸟语乐，溪水不动鱼行迟。生民无不得处所，与兹鱼鸟皆熙熙。
赐刘能真三首·其一
作者：赵构
朝代：宋
体裁：五言律诗

简易高人道，崇玄性自真。身常居太极，心已远凡尘。玉陛辞荣禄，瑶台役鬼神。辛勤三十载，羡尔道心淳。
赐刘能真三首·其三
作者：赵构
朝代：宋

忆昔辰江阻飓风，于今神马又成龙。炎兴指日中原复，剩是茅君翊翼功。
赐刘能真三首·其二
作者：赵构
朝代：宋

太白巃嵷东南驰，众岭环合青分披。烟云厚薄皆可爱，木石疏密自相宜。阳春已归鸟语乐，溪水不动鱼行迟。生民无不得处所，与兹鱼鸟皆熙熙。
赐枢密院楼照
作者：赵构
朝代：宋
体裁：七言律诗

朕念邦家历万几，幸卿相与久维持。孜孜广道诹询处，蹇蹇封章纳诲时。半世奇勋惟我重，一生忠节自天知。南归奚事将为赠，金石诗篇壮羽仪。
题丹桂画扇赐从臣
作者：赵构
朝代：宋

月宫移就日宫栽，引得轻红入面来。好向烟霄承雨露，丹心一一为君开。秋入幽丛桂影团，香深粟粟照林丹。应随王母瑶池晓，染得朝霞下广寒。
题丹桂画扇赐从臣·其一
作者：赵构
朝代：宋
体裁：七言绝句

月宫移就日宫栽，引得轻红入面来。好向烟霄承雨露，丹心一一为君开。
题丹桂画扇赐从臣·其二
作者：赵构
朝代：宋
体裁：七言绝句

秋入幽丛桂影团，香深粟粟照林丹。应随王母瑶池晓，染得朝霞下广寒。
题刘松年画团扇
作者：赵构
朝代：宋

南山晴翠入波光，一派溪声绕路长。最爱早春沙岸煖，东风轻浪拍鸳鸯。
题刘松年竹楼说听图
作者：赵构
朝代：宋
体裁：七言绝句

小书楼下千竿竹，深火炉前一盏灯。此处与谁相伴宿，烧丹道士坐禅僧。
题燕文贵柳庄观荷图
作者：赵构
朝代：宋
体裁：七言绝句

万片绿荷流水西，乱风飘雨湿人衣。前村竹树田家密，时见軥辀屋后飞。
题画册花草四首 其一 蜡梅
作者：赵构
朝代：宋

香蜜裁葩分外工，疏枝几点缀雏蜂。娇黄染就宫妆样，香煖尤宜爱日烘。
题画册花草四首 其三 墨竹
作者：赵构
朝代：宋

墨花垂兔颖，千古尚漓漓。翠羽风前叶，秋声雨一枝。诗题春粉节，绷脱玉婴儿。湘浦人何在，空闻凤管吹。
题画册花草四首 其三 墨竹
作者：赵构
朝代：宋

墨花垂兔颖，千古尚漓漓。翠羽风前叶，秋声雨一枝。诗题春粉节，绷脱玉婴儿。湘浦人何在，空闻凤管吹。名出本南山，来依琼苑间。陈主歌前树，杨妃醉后颜。为嫌脂太赤，故著粉微斑。共言攀折处，已获宝枝还。
题画册花草四首 其二 修竹芙蓉
作者：赵构
朝代：宋

寒花婀娜露凝香，风叶摇秋凤尾凉。梦入画堂银烛下，翠屏深处隐红妆。
题画册花草四首 其四 雪中山茶
作者：赵构
朝代：宋

名出本南山，来依琼苑间。陈主歌前树，杨妃醉后颜。为嫌脂太赤，故著粉微斑。共言攀折处，已获宝枝还。
题画册花草四首·蜡梅
作者：赵构
朝代：宋

香蜜裁葩分外工，疏枝几点缀雏蜂。娇黄染就宫妆样，香煖尤宜爱日烘。寒花婀娜露凝香，风叶摇秋凤尾凉。梦入画堂银烛下，翠屏深处隐红妆。
题赵伯驹团扇月宫图册
作者：赵构
朝代：宋
体裁：七言绝句

清凉境界火云藏，但觉仙家日更长。千岁寿松谁宴坐，星君午夜吐光芒。
题阎次平小景
作者：赵构
朝代：宋
体裁：七言绝句

西来白水满南池，走马池边日暮时。桥底荷花无限思，清香乞与路人知。
题马远画册
作者：赵构
朝代：宋

桃李无言春告归，落红如海乱莺啼。西村渡口斜阳里，渺渺烟波绿拍堤。月午江空桂花落，华阳道士云衣薄。石坛香散步虚声，杉露清泠滴栖鹤。不祷自安缘寿骨，人间难得是清名。浅斟仙酒红生颊，永保长生道自成。
题马远画册·其一
作者：赵构
朝代：宋

桃李无言春告归，落红如海乱莺啼。西村渡口斜阳里，渺渺烟波绿拍堤。
题马远画册五首·其五
作者：赵构
朝代：宋
体裁：七言绝句

不祷自安缘寿骨，人间难得是清名。浅斟仙酒红生颊，永保长生道自成。
题马远画册五首·其四
作者：赵构
朝代：宋
体裁：七言绝句

月午江空桂花落，华阳道士云衣薄。石坛香散步虚声，杉露清泠滴栖鹤。
题马麟亭台图卷
作者：赵构
朝代：宋
体裁：七言绝句

后院深沉景物幽，奇花名卉弄春柔。翠华经岁无游幸，多少亭台废不修。
题马麟画册
作者：赵构
朝代：宋

已过谷雨十六日，犹见牡丹开浅红。曾不争先及开早，能陪芍药倒薰风。
休官
作者：赵某
朝代：宋
体裁：七言律诗

欲知赵子休官了，贫似扶风马少游。借得琴樽留待月，从教帘幕不胜秋。自携仆出閒寻药，因载书多却买舟。昨日老农来告我，万千乐事在西畴。
凉轩
作者：赵某
朝代：宋

古邑逢贤宰，构轩凉景生。尘埃不复到，泉石有馀清。诗得幽奇句，琴多雅淡声。居民陶美化，应此放高情。
凉轩
作者：赵某
朝代：宋

古邑逢贤宰，构轩凉景生。
尘埃不復到，泉石有余清。
诗得幽奇句，琴多雅淡声。
居民陶美化，应此放高情。
大小寒
作者：赵某
朝代：宋

蹇卫冲风怯晓寒，也随举子到长安。路人莫作皇亲看，姓赵如今不似韩。
大小寒
作者：赵某
朝代：宋

蹇卫衝风怯晓寒，也随举子到长安。
路人莫作皇亲看，姓赵如今不似韩。
失调名·□□□□皆乃
作者：赵某
朝代：宋
体裁：词

□□□□皆乃，□□流垂□，断崖依旧横碧。□□独有千古文章，铿鍧炳耀，不与名□。□□□□□□，□□□□，□尽□□远□。□□□□□□，不□□拳石。举杯相属，坐还有此客。
寄高善胜
作者：赵某
朝代：宋

雨窗思昔日，不见半年余。
别后几回梦，中间三寄书。
兵戈吾幸免，踪迹尔何如。
世事难如意，同心却异居。
寄高善胜
作者：赵某
朝代：宋

雨窗思昔日，不见半年馀。别后几回梦，中间三寄书。兵戈吾幸免，踪迹尔何如。世事难如意，同心却异居。
杏村闻其友谢昌元及二赵一家俱入翰苑
作者：赵某
朝代：宋

归来白鹿岩边屋，清得门庭冷似冰。
公事中原双短鬓，帝乡孤梦一青灯。
带烟鉏菊閒教仆，和月折梅时寄僧。
见说道山应咫尺，同时俊彦尽先登。
杏村闻其友谢昌元及二赵一家俱入翰苑
作者：赵某
朝代：宋

归来白鹿岩边屋，清得门庭冷似冰。公事中原双短鬓，帝乡孤梦一青灯。带烟锄菊閒教仆，和月折梅时寄僧。见说道山应咫尺，同时俊彦尽先登。
清发轩
作者：赵某
朝代：宋
体裁：五言律诗

许多清意思，都在此乡间。有石半枕水，无窗不面山。侵衣青霭润，拥钓白云閒。未许嫌幽寂，古人曾闭关。
游都梁
作者：赵某
朝代：宋

暮烟迷海戍，远水接淮天。拍塞凭栏恨，神京在北边。才入都梁郡，愁登第一山。不堪高处望，未得故疆还。
游都梁·其一
作者：赵某
朝代：宋
体裁：五言绝句

暮烟迷海戍，远水接淮天。拍塞凭栏恨，神京在北边。
游都梁·其二
作者：赵某
朝代：宋

才入都梁郡，愁登第一山。不堪高处望，未得故疆还。
游都梁·其二
作者：赵某
朝代：宋

纔入都梁郡，愁登第一山。
不堪高处望，未得故疆还。
眉峰水陆寺
作者：赵某
朝代：宋
体裁：五言律诗

贪观眉妩翠，舣棹碧云间。萧寺前临水，丁家旧住山。苔深僧迹静，松冷鹤巢鳏。拜手先祠下，奔驰觉汗颜。
述怀
作者：赵某
朝代：宋

得鹿归来一梦中，半生事业总成空。饭牛岂意干西伯，寻马何须访北翁。赵既有辞难夺璧，楚将无事叹忘弓。南薰正解吾民愠，且弄朱弦奏晚风。
述怀
作者：赵某
朝代：宋

得鹿归来一梦中，半生事业总成空。
饭牛岂意干西伯，寻马何须访北翁。
赵既有辞难夺璧，楚将无事嘆忘弓。
南熏正解吾民愠，且弄朱絃奏晚风。
题浯溪
作者：赵某
朝代：宋
体裁：古风

元颂颜书□□□，好风吹我过三吾。倚空□□烟云□，□古兴亡草木枯。读尽□□留□□，□□□□较锱铢。
眼儿媚·宸传三百旧京华
作者：赵桓
朝代：宋
体裁：词

宸传三百旧京华。仁孝自名家。一旦奸邪，倾天拆地，忍听琵琶。如今在外多萧索，迤逦近胡沙。家邦万里，伶仃父子，向晓霜花。
西江月
作者：赵桓
朝代：宋

历代恢文偃武，四方晏粲无虞。奸臣招致北匈奴。边境年年侵侮。一旦金汤失守，万邦不救銮舆。我今父子在穹庐。壮士忠臣何处。塞雁嗈嗈南去，高飞难寄音书。只应宗社已丘墟。愿有真人为主。岭外云藏晓日，眼前路忆平芜。寒沙风紧泪盈裾。难望燕山归路。
西江月·历代恢文偃武
作者：赵桓
朝代：宋
体裁：词

历代恢文偃武，四方晏粲无虞。奸臣招致北匈奴。边境年年侵侮。一旦金汤失守，万邦不救銮舆。我今父子在穹庐。壮士忠臣何处。
西江月·塞雁嗈嗈南去
作者：赵桓
朝代：宋
体裁：词

塞雁嗈嗈南去，高飞难寄音书。只应宗社已丘墟。愿有真人为主。岭外云藏晓日，眼前路忆平芜。寒沙风紧泪盈裾。难望燕山归路。
咏丝瓜
作者：赵梅隐
朝代：宋

黄花褪束绿身长，白结丝包困晓霜。虚瘦得来成一捻，刚偎人面染脂香。
句
作者：赵植
朝代：宋

芳草连云暮色深。
广教院
作者：赵植
朝代：宋
体裁：七言绝句

列嶂倚天环佛界，乱流穿石度僧房。林泉尽日无穷趣，车马长年有底忙。
句
作者：赵楷
朝代：宋

正是霜高木落时。
舟□□□读中兴碑
作者：赵楷
朝代：宋

西风吹岸着浯溪，玉洁摩空十丈碑。
不□开元久培植，可能灵武善扶持。
斯文未泯今□□，盛德之兴彼一时。
崖下漫郎应在否，□□流涕手题诗。
舟□□□读中兴碑
作者：赵楷
朝代：宋

西风吹岸著浯溪，玉洁摩空十丈碑。不□开元久培植，可能灵武善扶持。斯文未泯今□□，盛德之兴彼一时。崖下漫郎应在否，□□流涕手题诗。
览梦得所藏李伯时画吴中三贤像因各书绝句·张翰
作者：赵楷
朝代：宋
体裁：七言绝句

西风淅淅动高梧，目送浮云悟卷舒。自是归心感秋色，不应高兴为鲈鱼。
览梦得所藏李伯时画吴中三贤像因各书绝句·范蠡
作者：赵楷
朝代：宋
体裁：七言绝句

已将勋业等浮鸥，鸟尽弓藏见远谋。越国江山留不住，五湖风月一扁舟。
览梦得所藏李伯时画吴中三贤像因各书绝句·陆龟蒙
作者：赵楷
朝代：宋

杞菊萧条绕屋春，不教鹅鸭恼比邻。满身花影犹沈醉，真是江湖一散人。
览梦得所藏李伯时画吴中三贤像因各书绝句·陆龟蒙
作者：赵楷
朝代：宋

杞菊萧条遶屋春，不教鹅鸭恼比邻。
满身花影犹沈醉，真是江湖一散人。
句
作者：赵概
朝代：宋

滁水西偏郡，丰山北际楼。
来燕堂联句
作者：赵概
朝代：宋

贤侯谢郡归，从游乐吾党。
林泉富余地，卜筑疏陈莽。
是时春正中，来燕音下上。
若贺大厦成，喜留众宾赏。
得名因笑谈，挥墨粲题榜。
所夸贤豪盛，岂止池榭广。
人心乐且閒，鸟意颉而颃。
吟罇敞花轩，醉枕酣风幌。
轻云薄藻栋，初日丽珠网。
红袂生暗香，清弦泛余响。
林深隠飞盖，岸曲迟去桨。
波光栏槛明，竹气衣巾爽。
虚容凉樾入，影与文涟荡。
晨飈转绿蕙，夕雨滋膏壤。
嘉辰喜盍朋，命驾期屡往。
觞咏陶淑真，世俗岂吾仿。
得以为胜游，萧然散烦想。
公子固好士，世德復可像。
今此大基构，不图专奉养。
美哉风流存，来叶足师仰。
老苏先生挽词
作者：赵概
朝代：宋

称味栾城旧，潜光谷口栖。雄文联组绣，高论吐虹霓。遽忽悲丹旐，无因祀碧鸡。徒嗟太丘德，位不至公圭。侍从推词伯，君王问子虚。早通金匮学，晚就曲台书。露泣时难驻，琴亡韵亦疏。臧孙知有后，里闬待高车。
老苏先生挽词·其一
作者：赵概
朝代：宋
体裁：五言律诗

称味栾城旧，潜光谷口栖。雄文联组绣，高论吐虹霓。遽忽悲丹旐，无因祀碧鸡。徒嗟太丘德，位不至公圭。
老苏先生挽词·其二
作者：赵概
朝代：宋
体裁：五言律诗

侍从推词伯，君王问子虚。早通金匮学，晚就曲台书。露泣时难驻，琴亡韵亦疏。臧孙知有后，里闬待高车。
送梵才大师归天台
作者：赵概
朝代：宋

建刹存真意，崇台表大因。中藏般若偈，外护赤城神。花雨长霏昼，松风自扫尘。愧心同范宁，莲社阻相亲。
送梵才大师归天台
作者：赵概
朝代：宋

建剎存真意，崇台表大因。
中藏般若偈，外护赤城神。
花雨长霏昼，松风自扫尘。
媿心同范宁，莲社阻相亲。
送马扩诣行在
作者：赵榛
朝代：宋

全赵收燕至太平，朔方寸土比千金。氛祲一扫銮舆返，若个将军肯用心。遣公直往面天颜，一奏临朝莫避难。多少焦苗待霖雨，雨霖只在月旬间。
送马扩诣行在·其一
作者：赵榛
朝代：宋
体裁：七言绝句

全赵收燕至太平，朔方寸土比千金。氛祲一扫銮舆返，若个将军肯用心。
送马扩诣行在·其二
作者：赵榛
朝代：宋
体裁：七言绝句

遣公直往面天颜，一奏临朝莫避难。多少焦苗待霖雨，雨霖只在月旬间。
和东坡定惠院海棠
作者：赵次公
朝代：宋

化工妙手开群木，酷向海棠私意独。殊姿艳艳杂花里，端觉神仙在流俗。睡起胭脂懒未匀，天然腻理还丰肉。繁华增丽态度远，婀娜含娇风韵足。岂惟婉娈彤管姝，真同窈窕关雎淑。未能奔往白玉楼，要当贮以黄金屋。顾虽风暖欲黄昏，脉脉难禁倚修竹。可怜俗眼不知贵，空把容光照山谷。此花本出西南地，李杜无诗恨遗蜀。高才没世孰雕龙，后辈补亡难刻鹄。貂裘季子客齐安，相逢忽慰羁人目。当年甫白君可继，为花重赋阳春曲。把酒因浇礨磈胸，搜句辄倾空洞腹。多情恐作深云收，儿童莫信来轻触。
和东坡海棠
作者：赵次公
朝代：宋

露气熹微带晓光，枝边灿焕映？廊。细看素脸原无玉，初点胭脂驻靓妆。
和东坡海棠
作者：赵次公
朝代：宋
体裁：七言绝句

露气熹微带晓光，枝边灿焕映�廊。细看素脸原无玉，初点胭脂驻靓妆。
宝盖山诗刻
作者：赵永嘉
朝代：宋
体裁：七言绝句

青山吐出白龙开，我是地仙赵秀才。嘉善有鱼餐得去，永嘉有虎唤能来。
紫麟峰
作者：赵永言
朝代：宋

千仞奇峰薄上清，葛洪于此尚留名。
紫麟瑞霭春风暖，白虎丹成夜月明。
点点苍苔空有迹，菲菲芳草輭无声。
高踪回首今何在，山水犹含万古情。
海棠次苏子瞻韵
作者：赵汄夫
朝代：宋
体裁：七言绝句

海棠别得一风光，恨不生香转曲廊。春睡太真困未足，胭脂露冷湿红妆。
恋绣衾·柳丝空有千万条
作者：赵汝
朝代：宋
体裁：词

柳丝空有千万条。
系不住、溪头画桡。
想今宵、也对新月，过轻寒、何处小桥。
玉箫台榭春多少，溜啼红、脸霞未消。
怪别来、胭脂慵传，被东风、偷在杏梢。
汉宫春·着破荷衣
作者：赵汝
朝代：宋

着破荷衣，笑西风吹我，又落西湖。
湖间旧时饮者，今与谁俱。
山山映带，似携来、画卷重舒。
三十里、芙蓉步障，依然红翠相扶。
一目清无留处，任屋浮天上，身集空虚。
残烧夕阳过雁，点点疏疏。
故人老大，好襟怀、消减全无。
慢赢得、秋声两耳，冷泉亭下骑驴。
题蔡令叶岭书房
作者：赵汝□
朝代：宋

日诵哲师记，岁通圣人书。前冈复后麓，俨在中间居。佩月而冠云，被服以璠玙。沧海朝奋驾，昆崙暮停车。矫然竦上征，浩荡游太虚。竟当一悟足，纷历万变馀。危机易翻覆，末世多崎岖。主公总军戎，参佐谋议摅。环帐募敖曹，夺营走休屠。宁知情事异，岂谓才智疏。归饮永嘉水，胜食建邺鱼。缅想过西山，薰风袭芙蕖。朗明观众妙，冲漠味至腴。身治为物基，学广充理储。潜深下董帷，抱独吟葛庐。经纶有时命，吾子意何如。
题蔡令叶岭书房
作者：赵汝□
朝代：宋

日诵哲师记，岁通圣人书。
前冈復后麓，俨在中间居。
佩月而冠云，被服以璠玙。
沧海朝奋驾，昆崙暮停车。
矫然竦上征，浩荡游太虚。
竟当一悟足，纷历万变余。
危机易翻覆，末世多崎岖。
主公总军戎，参佐谋议摅。
环帐募敖曹，夺营走休屠。
宁知情事异，岂谓才智疏。
归饮永嘉水，胜食建邺鱼。
缅想过西山，熏风袭芙蕖。
朗明观众妙，冲漠味至腴。
身治为物基，学广充理储。
潜深下董帷，抱独吟葛庐。
经纶有时命，吾子意何如。
與同年陳公過山亭
作者：赵汝㬊
朝代：宋

青苔滿地護階陰，塵俗曾無半點侵。
林鳥避人穿谷去，野猿尋果出雲深。
千竿翠竹依簷立，一對黄鸝入樹吟。
晝靜風清詩思罷，憑闌傾耳聽松琴。
多景楼
作者：赵汝伋
朝代：宋

壮观东南二百州，景于多处更多愁。
江流千古英雄泪，山掩诸公富贵羞。
北府如今惟有酒，中原在望忍登楼。
西风战舰今何在，且办年年使客舟。
别朱子大苏名叟
作者：赵汝唫
朝代：宋

薄宦尘埃易满襟，问盟犹喜盍朋簪。
只今风月一杯酒，他日云山千里心。
杨柳阴疎秋馆静，芙蓉香冷暮江深。
潮回一信西兴渡，为寄相思别后吟。
存目
作者：赵汝唫
朝代：宋

诗题：离越首句：东关寒水深。
居苦
作者：赵汝唫
朝代：宋

去郭近一里，结茅才数间。红尘飞不到，幽事颇相关。凿石分流水，移松补断山。栖禽忙似我，日落未知还。
居苦
作者：赵汝唫
朝代：宋

去郭近一里，结茅纔数间。
红尘飞不到，幽事颇相关。
凿石分流水，移松补断山。
栖禽忙似我，日落未知还。
山
作者：赵汝唫
朝代：宋
体裁：五言律诗

茅屋初寒夜，衾裯整未成。烹泉沙鼎快，读易纸窗明。菊上霜偏力，梅边日最清。孤吟谁与和，落叶上阶鸣。
朝山
作者：赵汝唫
朝代：宋
体裁：七言绝句

犬入五云音信绝，凤楼凝碧悄无声。焚香古洞步虚夜，露湿松花空月明。
栖真洞
作者：赵汝唫
朝代：宋

幅巾洒松露，双袖抖衣尘。
可耐人间暑，来寻洞裏春。
座分云骨冷，屐隠甃纹新。
鹤近清尊舞，如留欲去宾。
栖真洞
作者：赵汝唫
朝代：宋

幅巾洒松露，双袖抖衣尘。可耐人间暑，来寻洞里春。座分云骨冷，屐隐甃纹新。鹤近清尊舞，如留欲去宾。
游洞霄·其一
作者：赵汝唫
朝代：宋
体裁：七言绝句

细雨吹凉客袂分，青灯梦短苦思君。洞仙应快登临眼，尽向山边扫白云。
游洞霄·其三
作者：赵汝唫
朝代：宋

昨日始骑馿，今朝共跨鱼。
一官尘坎壈，三径木扶疎。
童返还知白，身轻继寝虚。
道传传便得，元乏枕中书。
游洞霄·其三
作者：赵汝唫
朝代：宋

昨日始骑驴，今朝共跨鱼。一官尘坎壈，三径木扶疏。童返还知白，身轻继寝虚。道传传便得，元乏枕中书。
游洞霄·其二
作者：赵汝唫
朝代：宋
体裁：五言律诗

九锁扃仙窟，栖真隔茂林。地灵泉石秘，岩古薜萝侵。屐践东山胜，樽倾北海深。主人娱客兴，唤起玉龙吟。
游洞霄·其二
作者：赵汝唫
朝代：宋

九锁扃仙窟，栖真隔茂林。地灵泉石秘，岩古薜萝侵。屐践东山胜，樽倾北海深。主人娱客兴，唤起玉龙吟。昨日始骑驴，今朝共跨鱼。一官尘坎壈，三径木扶疏。童返还知白，身轻继寝虚。道传传便得，元乏枕中书。
送梅窗兄
作者：赵汝唫
朝代：宋

离歌休再叠，我亦不堪闻。山接诗愁去，云随别袂分。官閒宁问禄，命薄谩能文。怅望梅边屋，花开更忆君。
送梅窗兄
作者：赵汝唫
朝代：宋

离歌休再迭，我亦不堪闻。
山接诗愁去，云随别袂分。
官閒宁问禄，命薄谩能文。
怅望梅边屋，花开更忆君。
三姑潭
作者：赵汝回
朝代：宋
体裁：七言律诗

谁掣银河铁锁开，飞珠掷练此山来。似黄梅雨无晴日，于白云天有怒雷。曾是楞严骑虎到，何当轩帝驾龙回。岩扉下顿平平石，闲坐无人空绿苔。
东山堂
作者：赵汝回
朝代：宋

谢守登临地，今为博士居。
由来好山水，常得近诗书。
洞与衡岳接，泉分玉井余。
年年为吟事，春草不教锄。
东山堂
作者：赵汝回
朝代：宋

谢守登临地，今为博士居。由来好山水，常得近诗书。洞与衡岳接，泉分玉井馀。年年为吟事，春草不教锄。
二月十九日
作者：赵汝回
朝代：宋
体裁：七言绝句

客去关门读庄老，灯花熠熠春虫小。冰雪未消雷雨来，长安三月行人少。
凌霄花为復上人作
作者：赵汝回
朝代：宋
体裁：七言绝句

袅袅枯藤淡绛葩，夤缘直上照残霞。老僧不作依栖想，将谓青松自有花。
初夏倚春望六祖寺
作者：赵汝回
朝代：宋
体裁：五言律诗

柳絮兼花片，舞风湘水滨。浓岚如细雨，初夏是残春。鸟度山家曲，泉清佛界尘。年衰眠易醒，归梦不能真。
句
作者：赵汝回
朝代：宋

春风过后雪初白，夜雨晴时水亦香。屈原一点沉湘恨，李白三生捉月身。
句·其一
作者：赵汝回
朝代：宋

春风过后雪初白，夜雨晴时水亦香。
句·其二
作者：赵汝回
朝代：宋

屈原一点沉湘恨，李白三生捉月身。
吊卢玉堂
作者：赵汝回
朝代：宋

金銮坡上文星落，收拾遗文有几函。草制空教生白发，盖棺只是着青衫。吟魂夜访林逋冢，破屋寒抛谢客岩。自有旧家椽笔在，丰碑竖起压松杉。
吊蒋弋阳
作者：赵汝回
朝代：宋

悲风急雨柳塘寒，卮酒篇诗哭肖韩。长记湖西访梅日，独于船上取琴弹。弋阳百姓私营庙，紫府无人别拟官。墓陇从教长新草，双凫何处只空棺。
呈水心先生
作者：赵汝回
朝代：宋

鹤骨虽癯发未斑，秋风鸥鹭共翛閒。芙蓉夹径才通马，杨柳沿池不碍山。外稿定于何日上，中兴只在十年间。谷城片石无人识，胡骑堂堂出汉关。
呈水心先生
作者：赵汝回
朝代：宋

鹤骨虽癯髮未斑，秋风鸥鹭共翛閒。
芙蓉夹径纔通马，杨柳沿池不碍山。
外稿定于何日上，中兴只在十年间。
谷城片石无人识，胡骑堂堂出汉关。
和荷渚寄同游韵
作者：赵汝回
朝代：宋

知几百事懒，梦只在山林。
一马尘中出，千峯顶上吟。
月新松径黑，柝静斗城深。
相忆梅花下，花寒瘦不禁。
和荷渚寄同游韵
作者：赵汝回
朝代：宋

知几百事懒，梦只在山林。一马尘中出，千峰顶上吟。月新松径黑，柝静斗城深。相忆梅花下，花寒瘦不禁。
奉归柳塘潘希白诗藁
作者：赵汝回
朝代：宋

织柳缝花雅道衰，将题锦卷复敲推。夜寒吟苦冰澌合，境寂心融造化来。斸石昆崙携玉下，乘槎河海到天回。今时古调何人爱，东野长江在夜台。
奉归柳塘潘希白诗藁
作者：赵汝回
朝代：宋

织柳缝花雅道衰，将题锦卷復敲推。
夜寒吟苦冰澌合，境寂心融造化来。
斸石昆崙携玉下，乘槎河海到天迴。
今时古调何人爱，东野长江在夜台。
宿罗溪山
作者：赵汝回
朝代：宋

鹫岭东游霁景微，碧桃花外一莺飞。樵夫不斫垂潭树，知有僧人挂搭衣。
宿罗溪山
作者：赵汝回
朝代：宋

鹫岭东游霁景微，碧桃花外一鶑飞。
樵夫不斫垂潭树，知有僧人挂搭衣。
寄圣水照讲师
作者：赵汝回
朝代：宋
体裁：七言绝句

圣水水深山亦深，寺前三十里清阴。一僧趺坐松间石，不是安禅定苦吟。
寄昭武冯司户
作者：赵汝回
朝代：宋

朝解白鹄袍，夕投武阳垒。
武阳众盗区，风传骇妻子。
六月日癸亥，一书满三纸。
具言五月初，独宿钟石邸。
胁从在所矜，渠魁固无几。
仰凭天子威，肃导使君指。
豁达生路开，掷剑秉锄耜。
始如浮釜鱼，终如慕羶螘。
游骑从何来，使我颜有泚。
幸逃食其烹，犹存汉家体。
黄巾与绿林，往昔殊僣拟。
陆梁能几时，寸戮而已矣。
理国若理身，虑我不虑彼。
溃痈復何难，实恐元气毁。
江闽五十邑，荆棘五千里。
我农失种穫，我士乏储峙。
捕招两悠悠，分明养彪兕。
顷予参此军，忽忽逾一纪。
素飧歌伐檀，居前愧扬粃。
坊闾俨在目，煨烬空遗址。
使君君子儒，规摹用诗礼。
军势李晟孤，国事贾生耻。
蛟龙无波涛，胡能制蛇虺。
谁谓曹掾卑，伟矣天下事。
生平报国躯，小节安足死。
南北久瓜分，须君混文轨。
寄昭武冯司户
作者：赵汝回
朝代：宋

朝解白鹄袍，夕投武阳垒。武阳众盗区，风传骇妻子。六月日癸亥，一书满三纸。具言五月初，独宿钟石邸。胁从在所矜，渠魁固无几。仰凭天子威，肃导使君指。豁达生路开，掷剑秉锄耜。始如浮釜鱼，终如慕膻蚁。游骑从何来，使我颜有泚。幸逃食其烹，犹存汉家体。黄巾与绿林，往昔殊僣拟。陆梁能几时，寸戮而已矣。理国若理身，虑我不虑彼。溃痈复何难，实恐元气毁。江闽五十邑，荆棘五千里。我农失种穫，我士乏储峙。捕招两悠悠，分明养彪兕。顷予参此军，忽忽逾一纪。素飧歌伐檀，居前愧扬秕。坊闾俨在目，煨烬空遗址。使君君子儒，规摹用诗礼。军势李晟孤，国事贾生耻。蛟龙无波涛，胡能制蛇虺。谁谓曹掾卑，伟矣天下事。生平报国躯，小节安足死。南北久瓜分，须君混文轨。
寄题王次点东岩
作者：赵汝回
朝代：宋
体裁：五言律诗

生事付妻儿，山居清可知。自言雪收后，不梦客游时。洗石镌唐帖，凭松读楚词。却愁登第去，草没菊花篱。
山中即事
作者：赵汝回
朝代：宋

白日荒荒过不知，荼䕷开了觉春归。
山家卖笋樱桃熟，河水生萍柳絮飞。
久雨一晴萤火出，闰年三月杜鹃稀。
沉沉松竹烟岚冷，惭愧高僧借袷衣。
山中即事
作者：赵汝回
朝代：宋

白日荒荒过不知，荼蘼开了觉春归。山家卖笋樱桃熟，河水生萍柳絮飞。久雨一晴萤火出，闰年三月杜鹃稀。沉沉松竹烟岚冷，惭愧高僧借袷衣。
峨眉山廨
作者：赵汝回
朝代：宋
体裁：七言律诗

褐衣蔬食苦吟身，肌骨虽清鬓雪新。栗里未营三亩宅，桃源已过一年春。也知官职难痴望，化得妻儿不谇贫。别写新诗寄乡友，峨眉山下独閒人。
弔卢玉堂
作者：赵汝回
朝代：宋

金銮坡上文星落，收拾遗文有几函。
草制空教生白髮，盖棺只是着青衫。
吟魂夜访林逋冢，破屋寒抛谢客岩。
自有旧家椽笔在，丰碑竖起压松杉。
弔蒋弋阳
作者：赵汝回
朝代：宋

悲风急雨柳塘寒，巵酒篇诗哭肖韩。
长记湖西访梅日，独于船上取琴弹。
弋阳百姓私营庙，紫府无人别拟官。
墓陇从教长新草，双鳬何处只空棺。
春吟
作者：赵汝回
朝代：宋
体裁：五言律诗

一春吟未稳，今日再吟看。石井桐花晚，江城谷雨寒。白烟浮野寺，苍藓绣池栏。为谢松梢鹤，官卑去住难。
春山堂
作者：赵汝回
朝代：宋

山在画堂西，鈎帘静对时。
林高日落早，巷僻客来迟。
抱病独不饮，爱闲君所知。
阶前碧梧叶，片片可题诗。
春山堂
作者：赵汝回
朝代：宋

山在画堂西，钩帘静对时。林高日落早，巷僻客来迟。抱病独不饮，爱闲君所知。阶前碧梧叶，片片可题诗。
期平叔兄不至
作者：赵汝回
朝代：宋

兄昔别我游衡麓，我亦东吟石桥瀑。
八年能几会函书，弟今白头兄何如。
河水流澌雪风恶，梧桐渡口孤舟泊。
山房夜坐兄不来，蜡梅花拆灯花落。
期平叔兄不至
作者：赵汝回
朝代：宋
体裁：古风

兄昔别我游衡麓，我亦东吟石桥瀑。八年能接几函书，弟今白头兄何如。河水流澌雪风恶，梧桐渡口孤舟泊。山房夜坐兄不来，蜡梅花拆灯花落。
杜子墅留别
作者：赵汝回
朝代：宋

有朋不贵数，道合意自亲。早知离别难，会觌岂厌频。青灯书阁下，细语交情真。酌此武阳泉，馔彼松江鳞。公庖复有携，得非知我贫。如何不我醉，明日隔征尘。
杜子墅留别
作者：赵汝回
朝代：宋

有朋不贵数，道合意自亲。
早知离别难，会觌岂厌频。
青灯书阁下，细语交情真。
酌此武阳泉，馔彼松江鳞。
公庖復有携，得非知我贫。
如何不我醉，明日隔征尘。
桂
作者：赵汝回
朝代：宋
体裁：五言律诗

一夜桂花发，千崖风露香。树经秋几过，人在月中央。不预离骚赋，空居寂寞乡。山翁对之饮，酒色也鹅黄。
渔父
作者：赵汝回
朝代：宋
体裁：五言律诗

衡岳早来雨，湘江增绿波。小舟浮似屋，香草结为蓑。水定见鱼影，夜清闻棹歌。悠悠百年梦，醒少醉时多。
渔父
作者：赵汝回
朝代：宋

衡岳早来雨，湘江增绿波。
小舟浮似屋，香草结为蓑。
水定见鱼影，夜清闻櫂歌。
悠悠百年梦，醒少醉时多。
游列真观刘道士拉上潮际观渔
作者：赵汝回
朝代：宋

珠宫何岧峣，前江后层嶂。开山者何人，萧梁山中相。窃惟经营初，岂曰此幽赏。地灵宜仙事，境寂销俗相。既积惜水功，帝命使瀛丈。手泥烧丹灶，岁久化黄壤。石突古殿出，涧循阴廊响。道人如修静，我岂陶官长。偶结清净缘，下榻税尘鞅。夜报前溪渔，命酒将鲙享。撑篷待月来，架桨乘潮上。秋高气凄澹，清极思超敞。暂废一夕眠，庶蒙列真奖。
游列真观刘道士拉上潮际观渔
作者：赵汝回
朝代：宋

珠宫何岧峣，前江后层嶂。
开山者何人，萧梁山中相。
窃惟经营初，岂曰此幽赏。
地灵宜仙事，境寂销俗相。
既积惜水功，帝命使瀛丈。
手泥烧丹竈，岁久化黄壤。
石突古殿出，磵循阴廊响。
道人如修静，我岂陶官长。
偶结清凈缘，下榻税尘鞅。
夜报前溪渔，命酒将鲙享。
撑篷待月来，架桨乘潮上。
秋高气凄澹，清极思超敞。
暂废一夕眠，庶蒙列真奬。
玉溪谣
作者：赵汝回
朝代：宋

雍滩束水水箭急，逆水上滩滩壁立。折篙断缆船不前，乘船人惧梢人泣。柳风摇春花雨晴，飞帆忽过如飞星。仙人坐机织锦鲸，邀我为赋银河清。茫茫天路高无陛，予止坎兮曷为至。闲将身事问仙人，仙人笑指滩船是。长风引船水没滩，天地变化须臾间。不生凌清溯紫骨，何用费火烧还丹。五百童男东入海，水弱山遥无药采。千层万级通天台，方士致神神不来。君不见桃花满山不知处，刘阮径入天台去。
玉溪谣
作者：赵汝回
朝代：宋

雍滩束水水箭急，逆水上滩滩壁立。
折篙断缆船不前，乘船人惧梢人泣。
柳风摇春花雨晴，飞帆忽过如飞星。
仙人坐机织锦鲸，邀我为赋银河清。
茫茫天路高无陛，予止坎兮曷为至。
闲将身事问仙人，仙人笑指滩船是。
长风引船水没滩，天地变化须臾间。
不生凌清遡紫骨，何用费火烧还丹。
五百童男东入海，水弱山遥无药采。
千层万级通天台，方士致神神不来。
君不见桃花满山不知处，刘阮径入天台去。
王道士惠柳桧
作者：赵汝回
朝代：宋
体裁：七言绝句

千年桧出寒岩罅，掘得根来比金价。髣髴山阴见此株，寻思却是关仝画。
简陆少监
作者：赵汝回
朝代：宋

登瀛彼何人，选海渺无际。
巨矣万斛舟，不与贫士济。
起樯开锦帆，逆浪使风势。
贫士望洋立，惆怳发深喟。
少监笠泽英，清芬袭兰砌。
不经觅举难，不道觅举易。
每恨里选衰，高才守低位。
趋荣靡愿辱，不富焉有贵。
一涂总不歧，隻臂鞴羣鸷。
园桃各春妍，崖松以霜悴。
端笏玉扆前，极口陈国是。
上之及公卿，下之言守帅。
剥肤到饥甿，孰与护元气。
凝阴积层霄，剽贼延内地。
毋谓民不神，民情即天意。
善瑟无弊絃，良工先利器。
所愿招隽豪，弃取委公义。
庶几皋伊出，扶倾扫沉翳。
从来立仗马，唯作噉蒭计。
堂堂不讳朝，鸣凤峙鹓陛。
简陆少监
作者：赵汝回
朝代：宋

登瀛彼何人，选海渺无际。巨矣万斛舟，不与贫士济。起樯开锦帆，逆浪使风势。贫士望洋立，惆恍发深喟。少监笠泽英，清芬袭兰砌。不经觅举难，不道觅举易。每恨里选衰，高才守低位。趋荣靡愿辱，不富焉有贵。一涂总不歧，只臂韝群鸷。园桃各春妍，崖松以霜悴。端笏玉扆前，极口陈国是。上之及公卿，下之言守帅。剥肤到饥氓，孰与护元气。凝阴积层霄，剽贼延内地。毋谓民不神，民情即天意。善瑟无弊弦，良工先利器。所愿招隽豪，弃取委公义。庶几皋伊出，扶倾扫沉翳。从来立仗马，唯作啖刍计。堂堂不讳朝，鸣凤峙鹓陛。
纵游
作者：赵汝回
朝代：宋

人事元知不可谐，名山踏破几青鞋。
百钱挂杖无时醉，一锸随身到处埋。
驿壁读诗摩病眼，僧窗看竹散幽怀。
亦知诗料无穷尽，灯火萧踈过县街。
翠阆行饯宋廷材分教大宁
作者：赵汝回
朝代：宋

蜀道不难兮，君无听李白之狂歌。
石栈梯云入翠阆，峡船泝水通银河，栈平峡稳行人多。
滟滪堆前落锦帆，诸生郊谒冠峩峩。
秋堂晨鼓讲义出，亭夫樵竖知丘轲。
官冷莫思归去来，且可淡饭闲吟哦。
君不见江西峤南贼未灭，仕者蚤夜防弓戈。
翠阆行饯宋廷材分教大宁
作者：赵汝回
朝代：宋

蜀道不难兮，君无听李白之狂歌。石栈梯云入翠阆，峡船溯水通银河，栈平峡稳行人多。滟滪堆前落锦帆，诸生郊谒冠峨峨。秋堂晨鼓讲义出，亭夫樵竖知丘轲。官冷莫思归去来，且可淡饭闲吟哦。君不见江西峤南贼未灭，仕者蚤夜防弓戈。
薛景石瓜庐
作者：赵汝回
朝代：宋
体裁：五言律诗

湖村有真逸，爱着钓鱼袍。鹤语柴门静，身闲笔砚劳。移来瓜种别，看得桂丛高。所写虽云僻，文名不可逃。
西湖重午作
作者：赵汝回
朝代：宋

高诵招魂招屈平，只应沉恨隔浮萍。
着骚直以尸为谏，亡楚如何醉不醒。
像虎空悬青艾束，辟兵难望綵丝灵。
凭君一激沅湘水，浄洗中原血铠腥。
西湖重午作
作者：赵汝回
朝代：宋

高诵招魂招屈平，只应沉恨隔浮萍。
著骚直以尸为谏，亡楚如何醉不醒。
像虎空悬殊青艾束，辟兵难望彩丝灵。
灵凭君一激沅湘水，净洗中原血铠腥。
西湖重午作
作者：赵汝回
朝代：宋

高诵招魂招屈平，只应沉恨隔浮萍。著骚直以尸为谏，亡楚如何醉不醒。像虎空悬青艾束，辟兵难望綵丝灵。凭君一激沅湘水，净洗中原血铠腥。
赠刘道士
作者：赵汝回
朝代：宋

竹岩鸟啼云影闲，此是玉帝藏书山。
他峯叶尽一霜后，仙洞春如三月间。
白鬚道人年八十，指予漈路从溪入。
靸着芒鞋不杖藜，啸泉归去衣裳湿。
赠刘道士
作者：赵汝回
朝代：宋

竹岩鸟啼云影闲，此是玉帝藏书山。他峰叶尽一霜后，仙洞春如三月间。白须道人年八十，指予漈路从溪入。靸著芒鞋不杖藜，啸泉归去衣裳湿。
送刘成道旅游
作者：赵汝回
朝代：宋
体裁：五言律诗

从军不愿赏，归补万松栽。独作渔樵计，安知婚嫁催。江船深夜月，山驿小春梅。老境诗閒淡，孤吟荐一杯。
送卢五方春分教端州
作者：赵汝回
朝代：宋

柳南矫矫蛟龙骞，古诗古文高入天。奉试词场三十年，柳度夜夜魁星躔。集英殿下听胪传，唱在第十众所冤。天岂恨汝月蚀篇，罚使独吟瘴海边。中州近年栽木绵，春寒秋热气已偏。我心忧国身甚便，编排失手安足言。敌窥淮汉蹂两川，君相不得高枕眠。古人度岭悲南迁，今人度岭如登仙。端溪溪阔山无烟，长腰米白鲫鲩鲜。山媪采蕉蜑采蠙，羽檄不警徭赋蠲。党碑诸贤昔往还，人士尽识洛水源。广文下马春风前，升堂讲书鼓鼘鼘。远方朋来笈在肩，再拜愿预弟子贤。中庸大学玄又玄，商盘周诰非雕镌。灯花两檐陈俎笾，一一口说手注篇。霜毫之笔云涛笺，墨香瓦滑不受研。下岩古坑石柿填，千夫秉炬入戽泉。镵出一片紫玉砖，色如马肝鹆眼圆。得之酬直不论钱，乍是对客寒无毡。
送卢五方春分教端州
作者：赵汝回
朝代：宋

柳南矫矫蛟龙骞，古诗古文高入天。
奉试词场三十年，柳度夜夜魁星躔。
集英殿下听胪传，唱在第十众所冤。
天岂恨汝月蚀篇，罚使独吟瘴海边。
中州近年栽木绵，春寒秋热气已偏。
我心忧国身甚便，编排失手安足言。
敌窥淮汉蹂两川，君相不得高枕眠。
古人度岭悲南迁，今人度岭如登仙。
端溪溪阔山无烟，长腰米白鲫鲩鲜。
山媪采蕉蜑采蠙，羽檄不警徭赋蠲。
党碑诸贤昔往还，人士尽识洛水源。
广文下马春风前，升堂讲书鼓鼘鼘。
远方朋来笈在肩，再拜愿预弟子贤。
中庸大学玄又玄，商盘周诰非雕镌。
灯花两檐陈俎笾，一一口说手註篇。
霜毫之笔云涛笺，墨香瓦滑不受研。
下岩古坑石柿填，千夫秉炬入戽泉。
镵出一片紫玉砖，色如马肝鹆眼圆。
得之酬直不论钱，乍是对客寒无毡。
送张敬甫常薄出守荆门
作者：赵汝回
朝代：宋

前年匹马辞军幕，今年千骑从天落。座主门生合虎符，棠阴夹路春如昨。身名贵骤俗所羡，使君夷然心澹泊。父书盈箧本孙吴，师灯一点传伊洛。莽莽丛榛乱草中，孤松昂昂立冰壑。自古十二取世官，换得青袍发几鹤。曾因穷达悟乘除，以宠为危不为乐。荆门形势衿喉地，新城突兀壕未凿。天子忧边复爱民，凿壕还恐妨犁穫。谓君夙抱文武资，须君小试绥怀略。予闻卫国如卫身，痈疽甚毒肠胃薄。堂堂人物守边州，国中群盗令谁缚。
送张敬甫常薄出守荆门
作者：赵汝回
朝代：宋

前年匹马辞军幕，今年千骑从天落。
座主门生合虎符，棠阴夹路春如昨。
身名贵骤俗所羡，使君夷然心澹泊。
父书盈箧本孙吴，师灯一点传伊洛。
莽莽丛榛乱草中，孤松昂昂立冰壑。
自古十二取世官，换得青袍髮几鹤。
曾因穷达悟乘除，以宠为危不为乐。
荆门形势衿喉地，新城突兀壕未凿。
天子忧边復爱民，凿壕还恐妨犂穫。
谓君夙抱文武资，须君小试绥怀畧。
予闻卫国如卫身，痈疽甚毒肠胃薄。
堂堂人物守边州，国中羣盗令谁缚。
送李寅归里
作者：赵汝回
朝代：宋
体裁：五言律诗

怜君竟不偶，每事与心违。南雪岁将暮，西江帆独归。停薪待官米，借宅共僧扉。吾老惭为吏，相期寻钓矶。
送蒋大璞赴扬州司户
作者：赵汝回
朝代：宋
体裁：七言律诗

维扬幕府最风流，何掾梅开蒋掾游。新籍楚民今几户，旧年随帝此停舟。慈亲就养惟愁雪，元帅崇诗不畏秋。壕阔城高岂忘战，平山堂北是神州。
送赵正甫丞湘阴
作者：赵汝回
朝代：宋

行舟何所有，新酒满瓷瓶。若使三闾饮，终应一念醒。官卑掌苗籍，吟苦掩松厅。清梦如湘水，遥通春草亭。
送赵正甫丞湘阴
作者：赵汝回
朝代：宋

行舟何所有，新酒满甆瓶。
若使三闾饮，终应一念醒。
官卑掌苗籍，吟苦掩松厅。
清梦如湘水，遥通春草亭。
酬诸友喜归之作
作者：赵汝回
朝代：宋

却归思去日，十过草池春。
新雪满双鬓，故交余几人。
藏书蟫独饱，借宅鹤同贫。
夜起吟芳什，凉风吹桂轮。
酬诸友喜归之作
作者：赵汝回
朝代：宋

却归思去日，十过草池春。新雪满双鬓，故交馀几人。藏书蟫独饱，借宅鹤同贫。夜起吟芳什，凉风吹桂轮。
闻赵昌甫赴召
作者：赵汝回
朝代：宋

甘得眠云复饮冰，此翁不独擅诗名。山深难避蒲轮召，陛远听扶藜杖行。老去报君心转切，年来守局梦频惊。有时湖上看垂钓，只忆磻溪溪水清。
闻赵昌甫赴召
作者：赵汝回
朝代：宋

甘得眠云復饮冰，此翁不独擅诗名。
山深难避蒲轮召，陛远听扶藜杖行。
老去报君心转切，年来守局梦频惊。
有时湖上看垂钓，只忆磻溪溪水清。
陆侍右得祠归里往饯弗及寄以是诗
作者：赵汝回
朝代：宋
体裁：七言律诗

三以囊封入紫微，一星今夜出郎闱。贾谊幸无湘水谪，知章乞得镜湖归。乘潮不等诗人别，望阙恨忧谏者稀。笠泽门前古松下，他时容我借渔矶。
除夕泛灵溪
作者：赵汝回
朝代：宋
体裁：五言律诗

拜敕管桃源，其如骨未仙。年荒醉者少，官小野人怜。腊雪梅花在，溪春草梦圆。新正有忙事，未访洞霄泉。
雁山
作者：赵汝回
朝代：宋

木叶新时雨亦晴，山中少驻不妨程。童嫌路峻频痴坐，僧喜岩幽每促行。草荡春深无雁到，松林月上有猿声。石屏一带三千丈，可惜题诗又不成。
题刘荆山母墓
作者：赵汝回
朝代：宋

绿草䰐鬖白露晞，老樵能记虎眠时。石函深贮悬钟谶，翠壁新刊断织碑。陇势三分松桧色，泉声千古蓼莪悲。圭郎向日升堂友，留宿云庵撰诔辞。
题刘荆山母墓
作者：赵汝回
朝代：宋

绿草䰐鬖白露晞，老樵能记虎眠时。
石函深贮悬钟谶，翠壁新刊断织碑。
陇势三分松桧色，泉声千古蓼莪悲。
珪郎向日升堂友，留宿云庵撰诔辞。
题赖若谷存斋
作者：赵汝回
朝代：宋

湛湛方寸天，清泠如止水。其止涵空明，其溃汩泥滓。操之恍若遗，舍之渺何倚。瞬息苟不诚，愚智从此始。一篇中庸书，千古防意垒。吾子善守之，勉勉集众美。独不见邻家翁，驱鸡呼犬斜阳中。
题頼若谷存斋
作者：赵汝回
朝代：宋

湛湛方寸天，清泠如止水。
其止涵空明，其溃汩泥滓。
操之恍若遗，舍之渺何倚。
瞬息苟不诚，愚智从此始。
一篇中庸书，千古防意垒。
吾子善守之，勉勉集众美。
独不见邻家翁，驱鷄呼犬斜阳中。
鴈山
作者：赵汝回
朝代：宋

木叶新时雨亦晴，山中少驻不妨程。
童嫌路峻频痴坐，僧喜岩幽每促行。
草荡春深无鴈到，松林月上有猿声。
石屏一带三千丈，可惜题诗又不成。
契友夜酌联句
作者：赵汝域
朝代：宋
体裁：五言律诗

银烛清谈久，乡情异路真。醉能忘世故，狂欲静风尘。细踏梅花月，长讴栗里春。不知时节换，诗句得来新。
诗二首·其一
作者：赵汝域
朝代：宋
体裁：七言绝句

醉梦腾腾听打衙，三年踪迹类瓠瓜。如今不似穿云子，一钵随身到处家。
诗二首·其二
作者：赵汝域
朝代：宋

数叶梧桐落短廊，一泓秋水湛银塘。
调琴独奏猗兰操，啜茗清飘茉莉香。
涕泣两年同贾傅，痴梦千载笑君房。
于今不作武宁客，簑笠渔竿日月长。
诗二首·其二
作者：赵汝域
朝代：宋

数叶梧桐落短廊，一泓秋水湛银塘。调琴独奏猗兰操，啜茗清飘茉莉香。涕泣两年同贾傅，痴梦千载笑君房。于今不作武宁客，蓑笠渔竿日月长。
题栽梅桃
作者：赵汝域
朝代：宋
体裁：七言绝句

梅花开尽桃花开，两朵春移小院栽。索笑索吟殊未已，浑浑疑是故人来。
过访诗妓谢金莲见庭中红梨花盛开因赋
作者：赵汝州
朝代：宋
体裁：七言绝句

换却冰肌玉骨胎，丹心吐出异香来。武陵溪畔人休说，只恐夭桃不敢开。
观石鱼
作者：赵汝廪
朝代：宋
体裁：七言律诗

预喜金穰验石鳞，□能免俗且怡神。晓行鲸背占前梦，瑞绝龟陵知几春。拂石已无题字处，观鱼皆是愿丰人。片云不为催诗黑，欲雨知予志在民。
念奴娇·金塘瑞溢
作者：赵汝恂
朝代：宋
体裁：词

金塘瑞溢，爱琉璃十顷，风漪摇碧。玉女三千擎翠盖，簇拥芙蓉仙伯。鸾鹤回翔，龙蛇飞动，醉墨挥仙笔。磨崖书寿，分明知是今日。应为今日生申，银钩照坐，光满图书壁。竹马儿童传好语，小住湖山开国。玉玺成文，金莲赐封，剑履登玄石。丹砂九转，功成依旧头黑。
念奴娇（寿萧守）
作者：赵汝恂
朝代：宋

萧守六月九日生。其时购得右曼卿书寿字碑，挂於厅壁，乃景佑五年六月九日书，月日恰同，用以为意。
金塘瑞溢，爱琉璃十顷，风漪摇碧。玉女三千擎翠盖，簇拥芙容仙伯。鸾鹤回翔，龙蛇飞动，醉墨挥仙笔。磨崖书寿，分明知是今日。
应为今日生申，银钩照坐，光满图书壁。竹马儿童传好语，小住湖山开国。玉玺成文，金莲赐对，剑履登玄石。丹砂九转，功成依旧头黑。
刘阮庙
作者：赵汝愚
朝代：宋
体裁：七言绝句

当年刘阮意何穷，莫谓仙凡事不同。解到琼台双阙下，遥知道骨与仙风。
刘阮庙
作者：赵汝愚
朝代：宋

当年刘阮意何穷，莫谓仙凡事不同。
解到琼台双阙下，遥知道骨与僊风。
句
作者：赵汝愚
朝代：宋

早晚扁舟会东下，莫占衡岳问归程。寒雪冥濛外，山云显晦中。
句·其一
作者：赵汝愚
朝代：宋
体裁：句

早晚扁舟会东下，莫占衡岳问归程。
句·其二
作者：赵汝愚
朝代：宋

寒雪冥濛外，山云显晦中。
句·其二
作者：赵汝愚
朝代：宋

寒雪冥蒙外，山云显晦中。
同林择之姚宏甫游鼓山
作者：赵汝愚
朝代：宋

几年奔走厌尘埃，此日登临亦快哉。江月不随流水去，天风直送海涛来。故人契阔情何厚，禅客飘零事已灰。堪叹世人只如此，危栏独倚更徘徊。
同林择之姚宏甫游鼓山
作者：赵汝愚
朝代：宋
体裁：七言律诗

几年奔走厌尘埃，此日登临亦快哉。江月不随流水去，天风直送海涛来。故人契阔情何厚，禅客飘零事已灰。堪叹世人祇如此，危栏独倚更徘徊。
柳梢青·西湖
作者：赵汝愚
朝代：宋
体裁：词

水月光中，烟霞影里，涌出楼台。空外笙箫，云间笑语，人在蓬莱。天香暗逐风回。正十里、荷花盛开。买个轻舟，山南游遍，山北归来。
柳梢青（西湖）
作者：赵汝愚
朝代：宋
体裁：词

水月光中，烟霞影里，涌出楼台。空外笙箫，云间笑语，人在蓬莱。天香暗逐风回。正十里、荷花盛开。买个扁舟，山南游遍，山北归来。
石桥
作者：赵汝愚
朝代：宋
体裁：七言绝句

法身遍满三千界，影现天台水石间。我欲直从心地见，来看磊磈听淙潺。
神秀楼落成
作者：赵汝愚
朝代：宋

鲁侯作南门，春秋书不时。嗟予春暮来，复遣秋暮归。岩岩龙固山，迢迢括苍溪。孤城煨烬余，栋宇烟尘飞。悠悠客行路，一夕固藩篱。城中十万家，奠枕将何期。宾僚贾马俦，邑下循良师。经营有余地，所就逾前规。西风散黄菊，天宇澄清晖。浩歌留飞仙，击鼓惊冯夷。分题杂险怪，醉墨翻淋漓。别来册府英，往往梦见之。恍然今夕游，似梦疑复非。夜深灯火阑，露下星斗移。父老呼童儿，挽裳或褰衣。来饮史君酒，听歌史君词。有泪不忍弹，恐遂行人悲。
神秀楼落成
作者：赵汝愚
朝代：宋

鲁侯作南门，春秋书不时。嗟予春暮来，复遣秋暮归。岩岩龙固山，迢迢括苍溪。孤城煨烬馀，栋宇烟尘飞。悠悠客行路，一夕固藩篱。城中十万家，奠枕将何期。宾僚贾马俦，邑下循良师。经营有馀地，所就踰前规。西风散黄菊，天宇澄清晖。浩歌留飞仙，击鼓惊冯夷。分题杂险怪，醉墨翻淋漓。别来册府英，往往梦见之。恍然今夕游，似梦疑复非。夜深灯火阑，露下星斗移。父老呼童儿，挽裳或褰衣。来饮史君酒，听歌史君词。有泪不忍弹，恐遂行人悲。
神秀楼落成
作者：赵汝愚
朝代：宋

鲁侯作南门，春秋书不时。
嗟予春暮来，復遣秋暮归。
岩岩龙固山，迢迢括苍溪。
孤城煨烬余，栋宇烟尘飞。
悠悠客行路，一夕固藩篱。
城中十万家，奠枕将何期。
宾僚贾马俦，邑下循良师。
经营有余地，所就踰前规。
西风散黄菊，天宇澄清晖。
浩歌留飞仙，击鼓惊冯夷。
分题杂险怪，醉墨翻淋漓。
别来册府英，往往梦见之。
恍然今夕游，似梦疑復非。
夜深灯火阑，露下星斗移。
父老呼童儿，挽裳或褰衣。
来饮史君酒，听歌史君词。
有泪不忍弹，恐遂行人悲。
致爽轩
作者：赵汝愚
朝代：宋

浓阴夹道水流渠，吹尽残花不复余。唯有范家千亩竹，青青依旧色侵书。
致爽轩
作者：赵汝愚
朝代：宋

浓阴夹道水流渠，吹尽残花不复馀。唯有范家千亩竹，青青依旧色侵书。
致爽轩
作者：赵汝愚
朝代：宋

浓阴夹道水流渠，吹尽残花不復余。
唯有范家千亩竹，青青依旧色侵书。
送学士汪大奠归鄞
作者：赵汝愚
朝代：宋

尚书天官贵，持经侍帷幄。青冥欲无际，白首非故约。连樯动南浦，父老望岩壑。下车入里门，孰手问欢乐。十年几风雨，寒鸡叫屋角。勤劳毕吾分，帝赉出宠渥。殊适奉香火，禁直连六阁。遂令宣室思，从今问晦朔。
送学士汪大猷归鄞
作者：赵汝愚
朝代：宋
体裁：古风

尚书天官贵，持经侍帷幄。青冥欲无际，白首非故约。连樯动南浦，父老望岩壑。下车入里门，执手问欢乐。十年几风雨，寒鸡叫屋角。勤劳毕吾分，帝赉出宠渥。殊适奉香火，禁直连六阁。遂令宣室思，从今问晦朔。
金溪寺梅花
作者：赵汝愚
朝代：宋

金溪有梅花矗矗，平生爱之看不足。
故人爱我如爱梅，来共寒窗伴幽独。
纷纷俗子何足云，眼看桃李醉红裙。
酒狂耳热仰天笑，不特恶我仍憎君。
但令梅花绕僧屋，梅裏扶疎万竿竹。
相逢岁晚两依依，故人冰清我如玉。
金溪寺梅花
作者：赵汝愚
朝代：宋
体裁：古风

金溪有梅花矗矗，平生爱之看不足。故人爱我如爱梅，来共寒窗伴幽独。纷纷俗子何足云，眼看桃李醉红裙。酒狂耳热仰天笑，不特恶我仍憎君。但令梅花绕僧屋，梅里扶疏万竿竹。相逢岁晚两依依，故人冰清我如玉。
雨后送李将军还祠偕同寅饮一杯亭
作者：赵汝愚
朝代：宋

民感桑林雨，云施李靖龙。精诚天地动，意愿鬼神从。村喜禾花实，峰看岭岫重。白旗辉烈日，遥映一杯浓。
题竹赠卫清叔之潭州
作者：赵汝愚
朝代：宋

颸颸忽见青鸾尾，扫遍翠崖冈上头。昨夜月明仙子过，玉笙吹彻万山秋。
题竹赠卫清叔之潭州
作者：赵汝愚
朝代：宋
体裁：七言绝句

飔飔忽见青鸾尾，扫遍翠崖冈上头。昨夜月明仙子过，玉笙吹彻万山秋。
宿山隐斋
作者：赵汝旗
朝代：宋

平生悦山隐，一室容我借。弄泉掬明月，坐石延清话。既调松下琴，复得松风和。仙人捣药禽，独叫青山夜。
宿山隠斋
作者：赵汝旗
朝代：宋

平生悦山隠，一室容我借。
弄泉掬明月，坐石延清话。
既调松下琴，復得松风和。
仙人捣药禽，独叫青山夜。
探钓台
作者：赵汝普
朝代：宋

先生道足师天子，岂为刘郎作谏官。
一线不期贪懦法，两台自受水云宽。
忘机故把直鈎钓，适志何嫌高揭竿。
千载尚留真蹟在，客星炯炯照相滩。
探钓台
作者：赵汝普
朝代：宋

先生道足师天子，岂为刘郎作谏官。一线不期贪懦法，两台自受水云宽。忘机故把直钩钓，适志何嫌高揭竿。千载尚留真迹在，客星炯炯照相滩。
暮春晚酌
作者：赵汝普
朝代：宋
体裁：七言绝句

春去夏来雨雪花，飞入隔窗点绛纱。呼童掇取尊前酒，看景哦诗醉落霞。
秋日谒清臣宗叔纪洞霄景二首
作者：赵汝普
朝代：宋

欲挥尘事访名山，更羡吾宗吏事閒。龙穴藏身空世虑，源泉抚掌傲人寰。大涤山头一振衣，仙人曾向此幽栖。至今翠箬丹砂隐，夜半浮光古洞飞。
秋日谒清臣宗叔纪洞霄景二首·其一
作者：赵汝普
朝代：宋
体裁：七言绝句

欲挥尘事访名山，更羡吾宗吏事閒。龙穴藏身空世虑，源泉抚掌傲人寰。
秋日谒清臣宗叔纪洞霄景二首·其二
作者：赵汝普
朝代：宋

大涤山头一振衣，仙人曾向此幽栖。至今翠箬丹砂隐，夜半浮光古洞飞。
秋日谒清臣宗叔纪洞霄景二首·其二
作者：赵汝普
朝代：宋

大涤山头一振衣，仙人曾向此幽栖。
至今翠箬丹砂隠，夜半浮光古洞飞。
题舜帝庙
作者：赵汝普
朝代：宋

苍梧云断帝升遐，奇石江边自古夸。
莫道熏絃无逸响，鸡鸣寸念亦重华。
题舜帝庙
作者：赵汝普
朝代：宋

苍梧云断帝升遐，奇石江边自古誇。莫道薰弦无逸响，鸡鸣寸念亦重华。
与同年陈公过山亭
作者：赵汝暖
朝代：宋
体裁：七言律诗

青苔满地护阶阴，尘俗曾无半点侵。林鸟避人穿谷去，野猿寻果出云深。千竿翠竹依檐立，一对黄鹂入树吟。昼静风清诗思罢，凭阑倾耳听松琴。
鹤林寺
作者：赵汝楳
朝代：宋
体裁：七言绝句

仙去当年寻旧迹，传来此日尚名山。花开花落朝昏事，唯有春风岁岁闲。
与新安朱元晦谈易有感
作者：赵汝洙
朝代：宋

南窗数度断韦编，茅塞余心未豁然。洞极潜虚浑是梦，观梅卜瓦总非仙。先天妙处无多画，太古真时只一圈。今日从知斯不谬，庖羲更出亦何言。
与新安朱元晦谈易有感
作者：赵汝洙
朝代：宋

南窗数度断韦编，茅塞余心未豁然。
洞极潜虚浑是梦，观梅卜瓦总非僊。
先天妙处无多画，太古真时只一圈。
今日从知斯不谬，庖羲更出亦何言。
寿放翁
作者：赵汝淳
朝代：宋

问讯山阴老放翁，年来心事与谁同。疏疏翠竹攲明月，落落黄花立晚风。鬓雪只缘诗送白，脸霞不是酒留红。君王莫下蒲轮召，万壑千岩正要公。此老胸中几岁寒，天教长伴白云闲。有时自弄玉如意，无事更添金博山。越女棹歌清浅处，巴童吹笛翠微间。何须重问神仙府，鸾鹤随风自往还。
寿放翁·其一
作者：赵汝淳
朝代：宋

问讯山阴老放翁，年来心事与谁同。
疎疎翠竹欹明月，落落黄花立晚风。
鬓雪只缘诗送白，脸霞不是酒留红。
君王莫下蒲轮召，万壑千岩正要公。
寿放翁·其一
作者：赵汝淳
朝代：宋

问讯山阴老放翁，年来心事与谁同。疏疏翠竹攲明月，落落黄花立晚风。鬓雪只缘诗送白，脸霞不是酒留红。君王莫下蒲轮召，万壑千岩正要公。
寿放翁·其二
作者：赵汝淳
朝代：宋
体裁：七言律诗

此老胸中几岁寒，天教长伴白云闲。有时自弄玉如意，无事更添金博山。越女棹歌清浅处，巴童吹笛翠微间。何须重问神仙府，鸾鹤随风自往还。
桃源行
作者：赵汝淳
朝代：宋

武陵溪上栽桃花，儿童笑语成生涯。
当初避地不知远，渔郎惊问疑仙家。
年深忘却来时路，流水春风等闲度。
龙翔鹿走自兴亡，不到花开花落处。
江边雨暗蛮蓑湿，父老欲留留不得。
隔林鷄犬渐萧然，啼鸟一声溪水碧。
桃源行
作者：赵汝淳
朝代：宋

武陵溪上栽桃花，儿童笑语成生涯。当初避地不知远，渔郎惊问疑仙家。年深忘却来时路，流水春风等闲度。龙翔鹿走自兴亡，不到花开花落处。江边雨暗蛮蓑湿，父老欲留留不得。隔林鸡犬渐萧然，啼鸟一声溪水碧。
浩歌行
作者：赵汝淳
朝代：宋
体裁：古风

堂堂楚汉多蛮触，天下今经几秦鹿。向非孔壁断遗编，安得西湖芳草绿。子规自失来时路，却唤青春早归去。山中刬地乱红来，不是东风扶杖处。浩歌起舞君莫猜，一樽幸遇桃花开。貂蝉珠履黄金钗，后五百年俱尘埃。宫袍仙人独不死，日日长江钓江水。飞乌走兔且莫忙，看我烟云生碧纸。
灵岩
作者：赵汝淳
朝代：宋

古寺疎钟隔断烟，馆娃宫殿草芊芊。
多情却有松萝月，只与当时一样圆。
灵岩
作者：赵汝淳
朝代：宋

古寺疏钟隔断烟，馆娃宫殿草芊芊。多情却有松萝月，只与当时一样圆。
燕
作者：赵汝淳
朝代：宋
体裁：七言绝句

衔得芹泥入画帘，江南门巷柳花天。分明社燕催春老，错向东风恨杜鹃。
玉树谣
作者：赵汝淳
朝代：宋

临春阁下花蒙茸，雕阑玉树沉香风。
君玉酣醉眠未起，满床明月鲛绡红。
罗襦学士文章女，碧叶黄鹂呈好语。
可怜日暮秋雨来，惊散一庭金翠羽。
朱门流水自徘徊，井桐花落无人知。
江南梦断鴈不飞，空城夜夜乌鸦啼。
玉树谣
作者：赵汝淳
朝代：宋
体裁：古风

临春阁下花蒙茸，雕阑玉树沉香风。君王酣醉眠未起，满床明月鲛绡红。罗襦学士文章女，碧叶黄鹂呈好语。可怜日暮秋雨来，惊散一庭金翠羽。朱门流水自徘徊，井桐花落无人知。江南梦断雁不飞，空城夜夜乌鸦啼。
舟行
作者：赵汝淳
朝代：宋

归帆东泊胥门下，夜半菱歌起白苹。
今日平湖皆小艇，不知谁是唱歌人。
舟行
作者：赵汝淳
朝代：宋

归帆东泊胥门下，夜半菱歌起白蘋。今日平湖皆小艇，不知谁是唱歌人。
读夷坚志
作者：赵汝淳
朝代：宋
体裁：七言绝句

千古丘明法度书，豕啼蛇斗未为诬。后来更有无穷事，付与兰台鬼董狐。
敬和九锁步虚词·云璈锁
作者：赵汝湜
朝代：宋
体裁：古风

悠悠劫为朝，万民恣遨游。三山眇如块，举步身弥高。绛宫近咫尺，天风度骚骚。至音非笙歌，泠然八琅璈。
敬和九锁步虚词·凌虚锁
作者：赵汝湜
朝代：宋

太空本无形，天衢迥萧疎。
火炼身弥轻，意行神已如。
飘飘跨倒景，棽丽舞云裾。
无碍故逍遥，洒然翔清墟。
敬和九锁步虚词·凌虚锁
作者：赵汝湜
朝代：宋

太空本无形，天衢迥萧疏。火炼身弥轻，意行神已如。飘飘跨倒景，棽丽舞云裾。无碍故逍遥，洒然翔清墟。
敬和九锁步虚词·天关锁
作者：赵汝湜
朝代：宋

云墉高嵯峨，七蕤衔铜环。
有象非有质，真俦得跻攀。
九天着通籍，保我玉炼颜。
英英青旄节，悠悠款灵关。
敬和九锁步虚词·天关锁
作者：赵汝湜
朝代：宋

云墉高嵯峨，七蕤衔铜环。有象非有质，真俦得跻攀。九天著通籍，保我玉鍊颜。英英青旄节，悠悠款灵关。
敬和九锁步虚词·朝元锁
作者：赵汝湜
朝代：宋

煌煌玉京阙，瑞霭纷天垣。严扈森虎兵，金朱焕灵门。星弁集万真，龙旂间华幡。齐心洁形神，稽首朝混元。
敬和九锁步虚词·朝元锁
作者：赵汝湜
朝代：宋

煌煌玉京阙，瑞霭纷天垣。
严扈森虎兵，金朱焕灵门。
星弁集万真，龙旗间华旛。
齐心洁形神，稽首朝混元。
敬和九锁步虚词·洞微锁
作者：赵汝湜
朝代：宋
体裁：古风

大道不容言，有滞还有鞿。返本含元造，竟达无上机。希夷绝视听，得一众甫归。向来寝虚师，至诀殊精微。
敬和九锁步虚词·藏云锁
作者：赵汝湜
朝代：宋

灵根郁三素，一气同氤氲。
冉冉霄上游，永离嚣尘熏。
空体含五华，霞贯泥丸君。
钚刚尔何神，摄身混祥云。
敬和九锁步虚词·藏云锁
作者：赵汝湜
朝代：宋

灵根郁三素，一气同氤氲。冉冉霄上游，永离嚣尘熏。空体含五华，霞贯泥丸君。镮刚尔何神，摄身混祥云。
敬和九锁步虚词·藏云锁
作者：赵汝湜
朝代：宋

灵根鬰三素，一气同氤氲。
冉冉霄上游，永离嚣尘熏。
空体含五华，霞贯泥丸君。
镮刚尔何神，摄身混祥云。
敬和九锁步虚词·通真锁
作者：赵汝湜
朝代：宋
体裁：古风

五岳皆积骨，千霜永难晨。胡为甘短景，不悟丹台春。至道岂在烦，录精练胎津。六六琴心文，一悟通玄真。
敬和九锁步虚词·飞鸾锁
作者：赵汝湜
朝代：宋

渐入云霄径，清气逼人寒。欲学长生诀，先过此重坛。无屋堪伫足，有地可藏丹。遥瞻深锁处，时见绕飞鸾。
敬和九锁步虚词·飞鸾锁
作者：赵汝湜
朝代：宋

渐入云霄径，清气逼人寒。
欲学长生诀，先过此重坛。
无屋堪竚足，有地可藏丹。
遥瞻深锁处，时见遶飞鸾。
敬和九锁步虚词·龙吟锁
作者：赵汝湜
朝代：宋

矫首东方宫，变化何由寻。
神用妙难拟，飈电赫森森。
雨施不为功，云从本无心。
人间谩怀想，戛钵希雷吟。
敬和九锁步虚词·龙吟锁
作者：赵汝湜
朝代：宋

矫首东方宫，变化何由寻。神用妙难拟，飙电赫森森。雨施不为功，云从本无心。人间谩怀想，戛钵希雷吟。
自和
作者：赵汝湜
朝代：宋
体裁：古风

洞府日月閒，风景自清楚。九关启天钥，容我朝帝所。清缘宿仙馆，梦碎石泉雨。明朝得羊珠，试向张华语。
赠羽人何授
作者：赵汝湜
朝代：宋

秋水为神玉为骨，片云出洞游虚碧。伫看他年鹤驾归，显彼青天与白日。
赠羽人何授
作者：赵汝湜
朝代：宋

秋水为神玉为骨，片云出洞游虚碧。
竚看他年鹤驾归，显彼青天与白日。
题洞霄
作者：赵汝湜
朝代：宋

巑屼列千峰，一柱屹翘楚。回复蕴奇秀，有此云霞所。岩封五里雾，松撼半天雨。深知境未穷，正欠惊人语。
题洞霄
作者：赵汝湜
朝代：宋

巑屼列千峰，一柱屹翘楚。
迴復藴奇秀，有此云霞所。
岩封五里雾，松撼半天雨。
深知境未穷，正欠惊人语。
三珍行
作者：赵汝燧
朝代：宋

西清平生雅好奇，夜则忘寐昼忘饥。搜今抉古竭心力，常恐世间一物遗。云雾轩窗烟月户，万宝汇列牙签垂。循环逻视日千匝，拊摩拂拭心融怡。惊寇披猖变仓卒，六丁下取留毫釐。收拾售用自不足，尚辍三珍赠我为。六幅之珍老坡字，印可谁氏参寥师。怒鹏九万气吞吐，骊珠百二光陆离。两轴之珍云子画，李杜跨蹇将何之。华阴县里过门日，浣花溪上寻春时。一张之珍太古琴，孤桐斲削峄阳枝。刻名漱玉世少比，较昔响泉彼堪嗤。银钩铁画贵楷正，此则倚醉飞蛟螭。寸马豆人贵纤密，此则纵意隳藩篱。金徽玉轸贵音韵，此则得趣绝弦丝。天机皆由胸襟出，妙处莫以形迹窥。爱兹三珍每自随，酒酣呼驴任倒骑。抱琴委辔乌角攲，琅然高吟夏夜诗。
三阁曲
作者：赵汝燧
朝代：宋

叔宝沉迷建邺宫，厌厌夜饮清昼同。金碧三阁插晴汉，沉檀十里闻香风。叠石为山水为沼，后庭万花坼春丛。狎客倡酬女学士，污词媚句争新工。被之弦歌恣酣乐，千娥行列纷青红。将军忽遇韩擒虎，江神今识清河公。凭栏璧月词未终，谁知携手两妃游井中。
上马曲
作者：赵汝燧
朝代：宋

精神如熊气如虹，梦寐思勒燕然功。龙泉宝鞘横三尺，犀甲茸绦擐两重。鸣镝飞空挟霜远，认旗贴身飐日红。玉辔绣鞯鞲骢马，眼有紫焰炯双瞳。誓缚单于献天子，离觞不挥儿女泪。笳鼓动地归来时，金印斗大肘后系。君不见燕颔虎颈班超侯万里，又不见风声鹤唳谢玄破肥水。
下程
作者：赵汝燧
朝代：宋

下程疑颇早，店主劝予休。今晚莫贪路，明朝便到州。疏篱编马眼，新笋护猫头。六七岁童子，一人随数牛。
不眠
作者：赵汝燧
朝代：宋

刺齿搜新句，濡毫写短笺。读来疏脱少，欢喜不成眠。
东村
作者：赵汝燧
朝代：宋

晴久全无雨，溪乾半是沙。风横分雁阵，日转趣蜂衙。地僻草埋径，篱摧菊卧花。桥西一林竹，潇洒两三家。
东湖歌
作者：赵汝燧
朝代：宋

湖光荡绿春拍塞，百雉之东才咫尺。五步一亭十步榭，轩窗处处临水辟。露浓昼淑花溜红，烟嫩堤平草连碧。俯窥萍罅鱼上下，仰听木杪禽格磔。拂拭尘埃读祖碑，摩挲峰窍怜卢石。中年怀抱多感慨，东西跳丸驹过隙。山林钟鼎同一尽，可笑世网甘形役。瓮边吏部真得计，右酒左蟹船中拍。明朝风雨那可料，且对湖山醉今夕。沙鸥许我再寻盟，从此时携杖头百。
丰城道中
作者：赵汝燧
朝代：宋

雨后泥深马费鞭，看来遵陆岂如船。人行滩过无多水，雁带云飞不尽天。束担侵晨离故县，算程明日至临川。长安钟鼓何时听，东望犹争路一千。
临川县治古桂两大株与叶潜仲邬文伯饮花下
作者：赵汝燧
朝代：宋

双桂相传久，百年殊未衰。树联铺叶密，根老著花迟。葩坠黏诗笔，香浓透酒卮。月中但孤影，安得两交枝。
久客写怀
作者：赵汝燧
朝代：宋

一身千里叹飘零，鬓影萧疏已半星。云雁叫愁栏独倚，秋风吹面酒初醒。尘埃南北何曾歇，日月东西不暂停。昏暮谁家数声笛，含悽喷怨要人听。
仙湖歌
作者：赵汝燧
朝代：宋

湖之绿兮如蓝，湖之明兮如镜。蓝染晴空晚色鲜，镜照天宇秋毫净。乾坤两间共开辟，鱼鸟四时自飞泳。炎州著脚苦蒸郁，对此恍入清凉境。其东群木合抱森，观政观鱼连秀阴。濂泉沸甃珠的皪，饮瓢洗我太古心。其西冰壶爽到骨，晓波澄秋夜印月。藏春园种杂花稠，分得庾梅搀先发。其南粉雉霄汉横，旋补杨柳沿堤青。上下天光同一碧，我来拈出营新亭。其北千片石洲石，或虬或凤或剑戟。环流轩馆瘴雾收，檐影倒漾水底日。葛仙昔炼九转丹，丹成飞上罗浮山。海边亭外春万里，御风忽挹仙翁袂。翁乘飙车拥霓旌，约我十二楼五城。翁言羽化世已久，问湖风月依旧否。
仰山行
作者：赵汝燧
朝代：宋

平生几两谢公屐，爱山爱水真成癖。集云峰在指顾间，年来抗尘乃绝迹。西风从臾作意登，佛境未入心境清。九秋颢气接岚气，五里松声答泉声。招提金碧压深窈，钟鼓四时递昏晓。梵音独许山鸟听，禅梦不惊胡蝶绕。土腴露饱蔬笋鲜，一粥一饭天上僧。伊蒲供罢日卓午，浮空半是烹茶烟。四藤欲知阁中味，万字欲参堂上意。请将此事且姑置，坐看山雨濯晚翠。
倚栏
作者：赵汝燧
朝代：宋

倚栏有恨无人说，暮角吹梅寒声咽。急风卷雨过雁惊，吐下芦花一枝雪。
倚楼
作者：赵汝燧
朝代：宋

蒹葭秋色晚，百尺倚江楼。日暗烟藏寺，风高浪拍舟。归云投远岭，饥雁叫沧洲。心事非年少，尘埃白尽头。
偶成
作者：赵汝燧
朝代：宋

青云得志士，颐指快所欲。万事付杯酒，粉黛贮金屋。嗟我骨相穷，不受富贵逐。嗜欲人所同，有时未免俗。青奴颇专房，高卧擎老足。黄妳最如意，开卷醒困目。暖寒命脚婆，冻衾转旸谷。开樽唤汤妇，新醅温酃渌。始得此四人，明珠不计斛。呼之即来前，相娱不相触。时人皆笑之，画饼岂充腹。我亦翻自笑，竹窗听戛玉。
八景歌
作者：赵汝燧
朝代：宋

嗷嗷哀鸣肃肃羽，魂清意爽爱湘楚。西风作恶阵脚散，斜行千点下烟浦。飞力已困日且晡，便欲就宿依寒芦。大者居中围以奴，丁宁缓急相惊呼。嗟此何景兮平沙雁落，丹青欲尽未易著。晚日放晴雨脚收，楚山千里江吞秋。上水风生荻花渚，漠漠幅蒲天际浮。轻云骤掩目力断，云消似过芳洲半。危樯逐乌惟恐缓，燕子争飞先到岸。嗟此何景兮远浦帆归，丹青欲尽殊堪嗤。朝氛吐吞影模糊，嫩日隐见光卷舒。湘峦滴翠石径滑，远近憧憧人趁虚。天风作意扶霁色，嘘拂昏翳半明灭。槿篱髣髴橘林隔，一竿斜插酒旗揭。嗟此何景兮山市晴岚，丹青欲尽良独难。云拥黄昏朔风急，长空杳杳水拍拍。六花舞白遍三湘，失却寒峰翠千尺。片琼屑玉响群林，芦丛萧瑟声更清。冻月开奁俄吐晴，银宫一色上下明。嗟此何景兮江天暮雪，丹青欲尽不可得。西颢沆砀露华白，河汉浩浩浴素魄。平湖万顷摇银光，祇留君山一点碧。帝子扬灵驾飞龙，鼓瑟来游水精宫。声彻桂娥亦敛容，叶下北渚袅袅风。嗟此何景兮洞庭秋月，丹青欲尽那免拙。楚天浓云如墨泼，通宵滂沱翻江阔。寒声遍撼蒹葭林，要将秋容洗到骨。杜若洲有鸿雁栖，震凌喧梦时惊疑。钓翁醉睡却不知，桩脱缆断船偷移。嗟此何景兮潇湘夜雨，丹青欲尽浪自苦。西岭骤暗销残晖，芷岸兰汀堆夕霏。数声撞空九天半，知有招提隐翠微。风助馀音响崖谷，萧萧暝港孤舟宿。禅关栖鸟争寒木，归僧疾步穿山麓。嗟此何景兮烟寺晚钟，丹青欲尽焉能穷。积雨初过湘水满，夕阳荡金接天远。影挂寒罾江步斜，红残茅檐沙巷晚。小艇泽畔收钓缗，鼓枻沧浪歌濯缨。醉眼西望送沉轮，系缆篱根穿锦鳞。嗟此何景兮渔村落照，丹青欲尽无由妙。
八景歌·其一
作者：赵汝燧
朝代：宋

嗷嗷哀鸣肃肃羽，魂清意爽爱湘楚。西风作恶阵脚散，斜行千点下烟浦。飞力已困日且晡，便欲就宿依寒芦。大者居中围以奴，丁宁缓急相惊呼。嗟此何景兮平沙雁落，丹青欲尽未易著。
八景歌·其七
作者：赵汝燧
朝代：宋

西岭骤暗销残晖，芷岸兰汀堆夕霏。数声撞空九天半，知有招提隐翠微。风助馀音响崖谷，萧萧暝港孤舟宿。禅关栖鸟争寒木，归僧疾步穿山麓。嗟此何景兮烟寺晚钟，丹青欲尽焉能穷。
八景歌·其三
作者：赵汝燧
朝代：宋

朝氛吐吞影模糊，嫩日隐见光卷舒。湘峦滴翠石径滑，远近憧憧人趁虚。天风作意扶霁色，嘘拂昏翳半明灭。槿篱髣髴橘林隔，一竿斜插酒旗揭。嗟此何景兮山市晴岚，丹青欲尽良独难。
八景歌·其八
作者：赵汝燧
朝代：宋

积雨初过湘水满，夕阳荡金接天远。影挂寒罾江步斜，红残茅檐沙巷晚。小艇泽畔收钓缗，鼓枻沧浪歌濯缨。醉眼西望送沉轮，系缆篱根穿锦鳞。嗟此何景兮渔村落照，丹青欲尽无由妙。
八景歌·其六
作者：赵汝燧
朝代：宋

楚天浓云如墨泼，通宵滂沱翻江阔。寒声遍撼蒹葭林，要将秋容洗到骨。杜若洲有鸿雁栖，震凌喧梦时惊疑。钓翁醉睡却不知，桩脱缆断船偷移。嗟此何景兮潇湘夜雨，丹青欲尽浪自苦。
八景歌·其四
作者：赵汝燧
朝代：宋

云拥黄昏朔风急，长空杳杳水拍拍。六花舞白遍三湘，失却寒峰翠千尺。片琼屑玉响群林，芦丛萧瑟声更清。冻月开奁俄吐晴，银宫一色上下明。嗟此何景兮江天暮雪，丹青欲尽不可得。
再登岳阳楼
作者：赵汝燧
朝代：宋

岳阳城下系扁舟，与客同登百尺楼。寻遍诗牌追旧句，恍惊岁律叹重游。波涵君艑两山翠，天落巴荆一镜秋。北望边烽犹未熄，敢忘后乐与先忧。
冬日友人见过
作者：赵汝燧
朝代：宋

荆扉终日闭，难得故人来。欲暖寒须酒，相携手问梅。艰危惊鬓雪，勋业叹心灰。子负江湖气，谁怜当世才。
出处辞
作者：赵汝燧
朝代：宋

太公严子陵，皤然两渔人。文王尚西伯，光皇已中兴。太公所以竟卷饵，子陵所以归垂纶。趋向固异辙，出处同一心。当日遭逢傥易地，两翁亦必随时而屈伸。钓台高兮渭水清，或隐或显俱彰千古名。
刘干东园
作者：赵汝燧
朝代：宋

筑圃非容易，经营二十年。烟松迷五鬣，风柳起三眠。叠石连山麓，栽桃拟洞天。最为潇洒处，正在竹林边。
刘簿约游廖园
作者：赵汝燧
朝代：宋

名园新整顿，樽酒约追随。春晚花飞少，墙高蝶度迟。注汤童煖酒，拍案客争棋。寂寞鞦韆索，无人尽日垂。
化成岩二首
作者：赵汝燧
朝代：宋

命友化成岩，同寻顷刻闲。半途瞻佛塔，数里入禅关。松动影移日，江清波漾山。卫公读书处，有鹭宿其间。一线沿崖路，衰残步屧迟。攀萝冲雾上，倚槛俯空危。石佛像须久，山僧言不知。看来众亭子，最是妙高奇。
化成岩二首·其二
作者：赵汝燧
朝代：宋

一线沿崖路，衰残步屧迟。攀萝冲雾上，倚槛俯空危。石佛像须久，山僧言不知。看来众亭子，最是妙高奇。
十一月四日雪中小饮是月十日冬至
作者：赵汝燧
朝代：宋

书云犹七日，阴极刚未长。风吹六花开，飞舞隘穹壤。一阳方欲来，和气已摩荡。著地寂不声，入林发馀响。与客同拥炉，寒威不到幌。洗杓开蚁尊，下箸饫熊掌。道旧惊物变，谈空湔尘想。近诗稍阁笔，对此又技痒。踏雪访梅花，更觉吟兴爽。
午炊浰阳一馆甚雅
作者：赵汝燧
朝代：宋

谁料三家市，能令两眼明。花喧丛蝶恋，檐午乱鸡鸣。忙里青春去，愁边白发生。摇鞭问归路，更乞一旬晴。
午炊溪店
作者：赵汝燧
朝代：宋

草店临流傍蓼汀，午炊于此片时停。健农怗岸般卵石，幼妇汲泉携斗瓶。荐饭满盂山芋美，开窗匝室野花馨。隔篱庵舍极潇洒，万竹中间著小亭。
即事
作者：赵汝燧
朝代：宋

十里东风摇羽葆，高低远近万株松。侧身靠石牛揩痒，俛首穿林鹿护茸。樵子登山云里过，诗僧采药涧边逢。近传有虎常来往，隔陇犹存旧脚踪。
去妇辞
作者：赵汝燧
朝代：宋

入得良人门，自誓终此身。扫室拥箕帚，进盥躬盘巾。采桑趋陇首，荐蘋洁涧滨。十年尽妇道，惟恐堂前嗔。上和下睦本无事，一二小姑恣萋斐。浸润既深贝锦成，不弃不出谮不已。良人缱绻涕涟洏，父母之命安敢违。举头天边指缺月，暂缺须有团圆时。君不闻章台长条依旧垂，乐昌半镜还复归。
古别离
作者：赵汝燧
朝代：宋

妾离父母来从君，相期百年终此身。初合鸾凰席未煖，熟视眉目识未真。兵符捉人夜调遣，丁宁尅日到边面。红旗在手弓在腰，花骢一跃迅于箭。回头语我勿惨伤，归来印斗金带黄。我闻军功未易就，膏血紫塞十八九。嫁狗逐狗鸡逐鸡，耿耿不寐展转思。吠月啼晓喧孤帏，泪雨千行心肝摧。与其眼穿万里见无日，何如同赴沙场战死俱白骨。
古剑歌
作者：赵汝燧
朝代：宋

洞庭吞天天无风，月印一镜星涵空。波心千丈光五色，渔人啧啧疑垂虹。睨而视之寂不见，举网下罩追遗踪。须臾雷轰怒涛吼，鼓荡六合雰溟濛。所得非鱼亦非龙，炯然三尺贯当中。肉销骨立精气融，铿鍧其声韬其锋。越砥稍稍加磨砻，壮士见之肝胆雄。雷焕已死不可起，有谁解识斗间气。人疑龙泉或太阿，万古凡剑空一洗。倚楼西北望边城，连月亘天烽火明。隐忧枕上思请缨，夜半跃鞘床头鸣。梦中见告若有神，吾价岂但直百金，吾勇岂但敌一人。知君素有击楫中流心，誓当助君报国万里清胡尘。
句
作者：赵汝燧
朝代：宋

巧须出大造，清欲与秋争。鸟残桃见核，虫蠹叶留痕。泾有泉流安得暑，亭因风扫自无尘。锄草就平眠鹿地，芟松勿损挂猿枝。
史镇江丐祠得请仍进职
作者：赵汝燧
朝代：宋

两载南徐屈从臣，笑谈樽俎运精神。民无土木丝毫费，手挈江山表里新。千里舳舻渠水利，一团锦绣阆风春。夹河柳接甘棠影，下有攀辕卧辙人。帝念承流欲报功，力祈阊阖请琳宫。固知槐鼎身将近，却爱莼鲈味不同。宝阁风云虽学士，沧洲烟雨且渔翁。到家宣室思前席，又使猿惊蕙帐空。
史镇江丐祠得请仍进职·其一
作者：赵汝燧
朝代：宋

两载南徐屈从臣，笑谈樽俎运精神。民无土木丝毫费，手挈江山表里新。千里舳舻渠水利，一团锦绣阆风春。夹河柳接甘棠影，下有攀辕卧辙人。
同子严初夏饮山閤
作者：赵汝燧
朝代：宋

绿阴千百顷，约我共登临。山翠含烟重，榴红著雨深。行藏皆有命，计较谩劳心。病怕杯中物，怜余浅浅斟。
同官率游郑园
作者：赵汝燧
朝代：宋

亭围花木阁临池，移席行杯处处宜。藻里漾春鱼放子，竹间寻路鹤将儿。登山少俊誇先到，扶杖衰残愧独迟。所恨隔关归去急，不容结果着残棋。
同赵尉饮江亭
作者：赵汝燧
朝代：宋

草草三间两眼明，数峰如画一江横。风乌破浪帆樯急，野鹘过林鸟雀惊。蚁取浮篘尤有味，鱼方出网正宜羹。流莺怜我无歌者，簧舌频翻柳上声。
君不见
作者：赵汝燧
朝代：宋

君不见卢生枕上客邯郸，君不见淳于穴中到槐安。出将入相群儿仕，赐爵锡邑公主贵。黄粱未熟已欠伸，清樽尚在遽惊起，人生荣华欢乐亦如此。双毂昼飞夜旋一弹指，胡不看取二人梦中事。
吟髭
作者：赵汝燧
朝代：宋

壮岁髭如漆，年来暮景侵。便令如雪白，撚断不妨吟。
听琴
作者：赵汝燧
朝代：宋

午睡谁扣门，隔篱唤童子。童子走来报，一二琴道士。摘茗烹沙铫，推窗拂石几。高山流水音，屡弹不肯止。我心本虚淡，无用宫商洗。渊明未尝弦，妙趣岂假此。道士颇不乐，拂衣抱琴起。
和林守玉茗花韵
作者：赵汝燧
朝代：宋

园名金柅多奇卉，古干灵根独异常。耻与春花争俗艳，故将雪质对韶光。天葩巧削昆山片，露蕊疑含建水香。当为君侯好封植，角弓三叹誓无忘。
响卜辞
作者：赵汝燧
朝代：宋

三六乘鸾初嫁君，琴瑟朝暮誓不分。酒酣使气浪自许，片舌仪秦弄风云。东吴西蜀几千里，雁来数年无幅纸。有便我必寄锦笺，岂应皆沉石头水。酸风一点泪两行，凭栏瞥过双鸳鸯。霜花迫帘冷蜡焰，雨梧傍枕敲银床。乞灵每日扣巫祝，更向静处听响卜。人言卯夜验不差，又言元宵应尤速。二说果如神，俱占敢厌频。斋心通我意，侧步潜我身。或坼翠幌视，或靠绿窗避。两夕行人语，字字还家意。罗袜走褪奔绣帏，欢喜无地魂天飞。小儿放娇来牵衣，抱我门前接爷归。
夏日普信寺江阁
作者：赵汝燧
朝代：宋

到此全无暑，虚栏千里风。看飞云度水，听落石鸣空。日月忙乌兔，春秋递燕鸿。一生尘里过，烟艇羡渔翁。
多景楼
作者：赵汝燧
朝代：宋

北固危登最上层，身浮霄汉手扪星。江连淮海东南胜，山出金焦左右青。天水精神清雁骨，风烟图画入秋屏。萧萧古意凭栏久，目尽斜阳没远汀。
妾薄命
作者：赵汝燧
朝代：宋

冶容丽质世鲜比，择对年少风流子。并栏观鱼双戏水，妾心郎心誓如此。一朝结束万里行，东欲到海西到秦。醉中慷慨跃马去，出门十年无信音。或传淫荡归不得，或传已作泉下客。郎兮郎兮奈若何，恨泪彻夜孤枕滴。君不闻莺莺锦字寄西游，玉环綵丝意绸缪。郎心忍向他人笑，下床徒自为郎羞。又不闻盼盼樽前小垂手，燕子楼深情独厚。岂期红粉遽成灰，怨句空吟三百首。
姜子平郑华父见访留饮月下
作者：赵汝燧
朝代：宋

敲门者谁子，二豪姜与郑。扬袖入长揖，掀髯略常敬。于时月当阶，籁声断四听。展席交股坐，剧谈飞舌竞。恃侠争誉己，拈卷索分韵。呼儿注老瓦，酒力快辛硬。膻荤屏俗馔，梨栗错村饤。杯行无不釂，恐犯诗坛令。
子开移居郊外
作者：赵汝燧
朝代：宋

数间低矮屋，不可以抬头。嫌市尘埃浊，寻山泉石幽。门松霜干古，窗竹露竿脩。办此一廛了，从今何所求。
宿横山
作者：赵汝燧
朝代：宋

颇厌东征道路长，回头十日离乡邦。扫愁酌酒虽云独，照影挑灯却暂双。打并馀花风动地，迁延残夜月留窗。店鸡已唱催人起，更听疏钟隔水撞。
宿江阁
作者：赵汝燧
朝代：宋

阁前眼界如图画，山色侵窗竹打檐。云带雁声移别浦，月将梅影进疏帘。壮怀自笑年年减，华发无情日日添。夜半骤风天骤雪，贵家鼓舞客心嫌。
宿溪馆
作者：赵汝燧
朝代：宋

投宿溪头馆，途长主仆饥。湿薪难便著，恶米更须筛。风细帆来稳，山高月上迟。客怀正悽恻，渔笛蓼洲吹。
寄卢司户
作者：赵汝燧
朝代：宋

寂寞卢司户，诛茅楚水东。几年与君别，一字不余通。钓水空烹鲤，行汀屡扣鸿。梦魂还可托，握手片时同。
寄圆老闻欲移住他院
作者：赵汝燧
朝代：宋

妄动生于念，禅床坐不牢。旧窠元自好，新刹有何高。去住身如寄，奔驰足谩劳。挑包闻已决，应笑我忉忉。
寄远曲
作者：赵汝燧
朝代：宋

君马踏边尘，绣帷妾一身。仰天无过雁，俯水无游鳞。酒难独自酌，蚁樽空浮春。食亦不知味，驼峰徒荐珍。忆昔送君君已醉，醉言更戍一年事。兜鍪北去几寒暑，两地肝肠摧万里。别来容貌似旧无，寄去衣裳知到未。折柳丝丝紫塞心，对花片片青春泪。夜闻琴瑟鼓邻家，人皆齐眉老年华。不忍恨君翻自恨，长吁矫首天之涯。几度虚传归信息，爱听乾鹊怕听鸦。孤枕有时髣髴梦中见，觉来霜角咽梅花。
寻僧不遇
作者：赵汝燧
朝代：宋

扪萝入石径，野衲栖其间。杖锡知何处，留云守禅关。当户走饥鼠，隔林巢白鹇。候久移晚照，困来漱寒湾。翛然非人世，欲去且复还。木杪猿一声，六窗契山山。
寻胜
作者：赵汝燧
朝代：宋

老子携筇杖，小童挑酒壶。遍寻泉石胜，引路倩樵夫。
小水寺
作者：赵汝燧
朝代：宋

披雾入野寺，寒林响西风。谁遣僧出迎，山鸟为我通。染衣松露香，照眼岩花红。聊此息尘虑，归骑毋匆匆。
山吟
作者：赵汝燧
朝代：宋

梯磴扪绝壁，题诗纪幽临。呵冻象管滑，堕崖千尺深。群猿皆惊笑，看我攀萝寻。石罅忽搜得，大书足前吟。诵咏猿侧耳，颔头似知音。吟罢下山去，猿亦归他林。
崇真观东轩
作者：赵汝燧
朝代：宋

东轩面水枕山阿，左右云烟湿翠萝。风度鹤声闻远壑，日移松影转前坡。愁来独靠清樽遣，老去休憎白发多。道士罢琴挥醉笔，诗成自唤小童哦。
常山道中
作者：赵汝燧
朝代：宋

寒谢春才展，匆匆二月中。算来晴几日，多是雨兼风。烟草迷村碧，山桃夹竹红。浮名能役我，策马几回东。
广寒游
作者：赵汝燧
朝代：宋

九秋半矩月团团，琼瑶世界夜气寒。羽士跃身导阿瞒，麾斥八极青云端。老柯掷桂香不死，银桥跨空一万里。飞步抽簪扣玉扃，中有素娥三千人。绿瞳剪水鬓堆雾，风卷缟袖条脱露。琅璈云笛广庭舞，笑乘白鸾弄蟾兔。归裁仙曲作霓裳，天音尽洗凡丝簧。霞裾星佩罗两行，玉环垂手春风场。樽前尽日看未足，绛膏泣凤夜继烛。宫商忽变不可听，马嵬斜谷雨霖铃。
庄家
作者：赵汝燧
朝代：宋

半掩柴门傍浅池，茅茨夹柳闹黄鹂。旧仓坼去安新囤，新筱添来补旧篱。煎茗吹炉呼幼妇，持箕扫地命童儿。庄家无可将勤意，数片亲舂糯米餈。
庄居
作者：赵汝燧
朝代：宋

三四间茅屋，回环水石清。鸡催残漏尽，月截半窗明。好句枕边得，浮名身外轻。起来供日课，先绕药畦行。
弋阳道中
作者：赵汝燧
朝代：宋

千里叹行役，今朝方半途。橘肥霜后颗，松落雨中须。店妪当垆问，官人要酒无。忻逢扫愁帚，沽了又还沽。
弦歌堂对雨
作者：赵汝燧
朝代：宋

绝交诗酒客，扑面簿书尘。汩没朝连夜，匆忙雨过春。民宽残税欠，身受上官嗔。了却三年债，归耕秀水滨。
怀亨父
作者：赵汝燧
朝代：宋

两年只影潇湘去，料想尘埃白发侵。久雨千山秋得意，西风一雁客关心。或于梦里陪谈笑，每向人前问信音。忆昔赓诗岩桂下，花开今日叹孤斟。
怀武陵王广文
作者：赵汝燧
朝代：宋

念子经年别，书尝寄驿筒。每思谈笑隔，或假梦魂通。师范新芹泮，骚情转蕙风。拿舟访秦洞，桃雨一川红。
憩农家
作者：赵汝燧
朝代：宋

似阴还似晴，好风弄轻柔。土膏春犁滑，竹深鸣禽幽。农家颇潇洒，㶁㶁清泉流。蹇余入茅檐，解带为小留。荆钗三两妇，竞将机杼投。吹炉问官人，肯吃村茶不。群儿窗下读，千字文蒙求。余因拊其背，劝汝早休休。泓颖才识面，白尽年少头。耕食而凿饮，胡不安箕裘。乃翁听我言，急把书卷收。遣儿出门去，一人骑一牛。
招贤渡溪阁晚望
作者：赵汝燧
朝代：宋

溪流清到底，十顷浸秋光。烟重山加色，风狂雁失行。尘埃双老鬓，天地几斜阳。何处一声笛，征人暗断肠。
断肠曲
作者：赵汝燧
朝代：宋

凭栏日日望归驺，书来又报潇湘游。卷书默坐泪自雨，弹向花上花替愁。想郎快意扬州鹤，风光何地非行乐。妾肠寸断郎岂知，独步苔阶空听鹊。风滤碧纱夜窗深，弄针灯下无心情。蜀罗一段茸五色，看定鸳鸯绣不成。妾貌留春春要去，妆镜孤鸾无力舞。辘轳咿哑残梦惊，晓嘶似是郎马声。卷帘无人帘再下，遣童水东占打瓦。
新秋旅思
作者：赵汝燧
朝代：宋

两袖尘埃满，千山道路勤。晓清秋已到，叶落客先闻。镜里惊衰态，眉间添皱纹。人生闲第一，回首故山云。
日融
作者：赵汝燧
朝代：宋

日融风力软，曳杖独逍遥。蜂去花心静，莺迁柳影摇。一年春易老，两鬓雪难消。客至时留饮，无缘特地招。
早征
作者：赵汝燧
朝代：宋

店鸡一唱接疏钟，起整行装尚梦中。沙路踏残征马月，柳堤啼断晓莺风。水肥渡险添舟子，岸没途穷问牧童。千里乡人逢陌上，片时握手各西东。
明皇
作者：赵汝燧
朝代：宋

初年不是不聪明，勤政开元致太平。一曲羽衣妃子进，三朝锦褓禄儿生。眼乾蜀道山川泪，胆碎渔阳鼙鼓声。祸福兴亡皆自取，信知女色解倾城。
春嬉
作者：赵汝燧
朝代：宋

十分晴色趁春嬉，邻有灰驴惜我骑。舌啭虽然闻翠柳，叶浓却不见黄鹂。小诗题壁同僧和，丫角携琴更鹤随。傍水谁家亭子好，万竿竹影浸琉璃。
春郊
作者：赵汝燧
朝代：宋

数点绿杨风，春光是处同。蜂喧搜蕊瘠，鸟闹聒山聋。联句逢诗友，寻僧问牧童。家家办农具，准拟试新工。
昭君曲
作者：赵汝燧
朝代：宋

禦戎岂别无经纶，娄敬作俑言和亲。或结或绝患不已，至呼韩邪朝竟宁。稽首愿得婿汉氏，秭归有女王昭君。临时失捐画工赂，蛾眉远嫁单于庭。玉容惨淡落紫塞，粉泪阑干挥黄云。下马穹庐移步涩，弹丝谁要胡儿听。年年两军苦争战，杀人如麻盈边城。若藉此行赎万骨，甘忍吾耻縻一身。闻笳常使梦魂惊，倚楼惟恐烽火明。狼子野心何可凭，呜呼狼子野心何可凭。
晚兴
作者：赵汝燧
朝代：宋

是处牛羊下，喧哗走牧童。霁烟拖淡碧，夕照殒残红。老鬓日添雪，衰躯晚怕风。愁来无著处，分付酒杯中。
晚晴与何户登水亭简张丞
作者：赵汝燧
朝代：宋

溪流两岸秋，日落千山暮。一亭压其间，登览洗万虑。胸襟富丘壑，方领此幽趣。掷饵来潜鳞，围棋惊过鹭。酒壶展逸兴，渔唱续远浦。安得哦松来，撚髭同觅句。
暮行江上
作者：赵汝燧
朝代：宋

江天诗眼阔，沙岸暮扶藜。风怒来帆卸，林昏宿鸟迷。问鱼前港有，沽酒小童携。夜客留同饮，添杯剪韭畦。
有客
作者：赵汝燧
朝代：宋

青春挽不回，白发摘不尽。减围羞敝带，照面怯皎镜。功名知傥来，肯问终南径。荣枯默有数，岂待盖棺定。人世如梦幻，具眼须猛省。毋为尘埃役，而败山林兴。亭前富葵花，隔帘烜红影。雨馀老苞困，欲谢若未忍。有客适过秋，对此惜芳景。从事在青州，呼儿往三请。
杜鹃
作者：赵汝燧
朝代：宋

才听今春第一啼，如何便道不如归。声穿窗隙惊闺梦，血溜花梢溅客衣。叫断寸肠谁接续，懒随群翼恋芳菲。田园荒尽腰犹折，我亦因君觉昨非。
楚观歌
作者：赵汝燧
朝代：宋

吾闻楚乡江山多胜处，今之楚观尤得江山趣。万象排拶索应酬，丹青阁笔无所措。大则湘水小临蒸，众流合派银河倾。陶写秋气浸明月，夜波爽透百雉城。右则雁峰左石鼓，双屏竞秀苍龙舞。吞吐岚光飞乱云，凉风暝送两崖雨。江山之趣于此无不宜，朝暮变化愈出而愈奇。最爱鸥鹭甘冷淡，占断汀渚供娱嬉。东涂西抹晚烟翠，渔父归舟卷钩饵。鼓枻而歌倚半醉，中有沧浪濯缨意。杜若一片迷芳洲，凭栏怀古生新愁。更上崔嵬千尺湘春楼，纵目乾坤尽见衡岳秋。
次庄过荆渚以诗寄之
作者：赵汝燧
朝代：宋

泽国遥千里，云帆隔两州。醉行沙市月，吟破渚宫秋。鱼叹冯驩铗，貂残季子裘。人传君入蜀，无事早归休。
水琴
作者：赵汝燧
朝代：宋

盎缶停涵水一泓，中存雅意超器形。欲滴未滴天地寂，须臾宫商若相赓。妙趣不劳徽外索，泛声不自弦上生。小点恩怨作儿语，大点九皋闻鹤鸣。疏数变化似有节，多是洋洋流水音。残沥断续楚天晓，馀响勾引南风薰。平生筝笛厌郑卫，羌借古韵洗古心。又不如齁䶎北窗睡，两耳不听无亏成。
水阁秋夜
作者：赵汝燧
朝代：宋

云收一点无，秋洗四山净。野水吞长天，凉月分两镜。倚湖阁虚窈，缘石竹脩劲。孤斟领幽寂，新醪快村硬。露冷欺病骨，更阑瞻斗柄。欲去未属餍，倚栏成短咏。
汉离宫四时词
作者：赵汝燧
朝代：宋

东风飘花谁共惜，暑雨馥莲不忺摘。雕栏倚露月千里，铜铺锁寒雪一尺。终年汉漏滴四时，屈指三百六十日。远山蹙断懒涂抹，怕开妆镜鸾舞只。怨泪阑干落离宫，纤玉弹珠香风湿。梦回想像巫山云，檐鹊似传天上音。便教粉黛近君侧，未卜胶漆投君心。岂不闻东宫婕妤作歌悲团扇，又不闻长门阿娇买赋捐黄金。
江楼会饮对月
作者：赵汝燧
朝代：宋

层楼画栋淩霄汉，槛外江流百顷清。无一片云但秋色，放千里月到天明。唤舟撒网鲜鳞美，击鼓喧汀宿鹭惊。坐上有人欢未厌，酒阑连釂两三觥。
江阁夜
作者：赵汝燧
朝代：宋

小阁临江迥，疏帘带雾钩。云鸿遥影灭，滩月碎光流。诗思偏宜夜，衰髯不耐秋。渔灯三两点，隐隐荻花洲。
汪丞招饮问梅
作者：赵汝燧
朝代：宋

把酒问梅开也未，巡檐搜见两三枝。祇缘今岁寒差甚，故比常年花较迟。折向纷华筵畔看，输他冷淡水边时。含香嚼蕊清无奈，散入肝脾尽是诗。
泊舟
作者：赵汝燧
朝代：宋

舟泊似差早，篙工爱酒坊。羊群归远陇，柳影恋斜阳。泽国人千里，暮霞天一方。茶多不思睡，渔唱听沧浪。
泊舟周家步
作者：赵汝燧
朝代：宋

梢子商量乘早泊，向前十里不逢村。卸帆敛柁依山脚，系缆添桩傍树根。月魄知风昏有晕，秋光入水净无痕。五更露下欺孤枕，忽听新鸿更断魂。
泊舟黄家渡
作者：赵汝燧
朝代：宋

溪流暴涨舟如箭，夜向深湾稳处停。猛虎啸风威动壑，飞鸿过月影移汀。青山入梦催归棹，白发欺人叹暮龄。幸得还家玩光景，歠醨终日醉休醒。
泛洞庭
作者：赵汝燧
朝代：宋

解维武陵岸，江肥雨新止。兼程趋洞庭，势疾建瓴比。银光吞上下，莫辨天与水。我乃航其间，滉瀁藉一苇。吏尘贮两袖，到此划湔洗。黄昏打头风，洪波半空起。舟子惶束手，喧呼互排诋。有篙无处著，有缆无地舣。铁索二百丈，牵猫卧沙底。进难退不可，簸弄任所以。巨浪声洪钟，合力撞舟尾。一撞心一折，通夕不知几。刻烛验天明，狂势稍披靡。卷索急飞橹，半昼见涯涘。危命脱针孔，再生自今始。人言岳州程，风便五日耳。漂滞费半月，初意所不拟。粉堞俄在眼，层楼九霄峙。凭栏气方豁，东望酸彻髓。前日我片帆，掀舞怒涛里。羊肠百八盘，行路难如此。今知惊浪上，羊肠尚可履。在家贫亦好，身安门扫轨。鼾鼻喧午窗，风波尽千里。
清明日同傅元瞻阎才元周济美曾原伯宇文子友宇文子英汪冲之王谦仲集樱朱园分韵得食字二十韵
作者：赵汝燧
朝代：宋

宦情随推移，世事分限域。帝城冠盖会，千里或咫尺。赏僚尽英贤，了事即馀日。念我契阔情，招邀见怀忆。春事日光辉，湖山好颜色。徐行失前骑，可望不可即。徜徉大堤上，徙倚长桥侧。游龙䀭生花，意极反寥阒。山房启烟扉，僧话寄禅寂。同来妙人物，高论倾历历。朋簪忽逢会，并辔随休适。将军万金园，花竹照燕席。高情发清旷，绝巘疲危陟。俯视天壤间，锦绣蒙山泽。太平岂无象，黔首何知德。须臾碧云暮，过羽杯行疾。投林暝鸦还，隔浦灯火湿。呼车各零乱，红烛明青壁。良辰尚多欢，整整三分一。后会傥相从，前言未应食。
渔父四时曲·冬
作者：赵汝燧
朝代：宋

六花坼冻云模糊，钓钩空掷寒无鱼。系舟枯柳归茅舍，拨火煨薪拥地炉。赊邻一榼醅酦玉，老稚分沾春回谷。重来解维放夜筒，横风打向别港宿。溪馆对雪歌妓围，釜出驼峰酒羔儿。笑指渔父何憔悴，渔父掉头但称醉。
渔父四时曲·春
作者：赵汝燧
朝代：宋

霁江浮春新水肥，粼粼鸭绿东风微。波心上下舴艋滑，钓车香饵卷落晖。纤鳞噞喁锦穿柳，半留卖钱半换酒。烂醉茅檐红杏家，折花簪发把两手。沙岸寻芳青骢嘶，弹丝吹竹挟蛾眉。笑指渔父何寂寞，渔父掉头我自乐。
渔舟
作者：赵汝燧
朝代：宋

秋巘翠千叠，晴溪玉一湾。渔舟三两个，来往钓其间。
游刘园分韵得峡字
作者：赵汝燧
朝代：宋

园林十亩馀，此邦人推甲。匝谷筼筜净，循沼芙蓉夹。波暖游鱼乐，机忘飞鸥狎。剧谈互挥麈，曲栏凭斗鸭。棋仙俱自负，国手未许插。酒胆各称雄，觥船不留呷。半酣索分吟，韵严苦才乏。枯肠搜欲断，险字终难压。阁笔视诸公，词源羡流峡。
游目
作者：赵汝燧
朝代：宋

游目林坰信马蹄，十来家住小桥西。浮沉野水看晴雁，唱和茅檐听午鸡。菜要遮栏增旧堑，田分荫注作新堤。年丰米贱人人乐，农父相逢醉似泥。
湖亭夜饮会别友人
作者：赵汝燧
朝代：宋

每闻嗟叹无知己，定要携琴过浙东。莫讶醵樽俱草草，只因束担去匆匆。竹筛夜影千竿月，荷送湖香万朵风。早晚我寻京口戍，子归或遇半途中。
湘西行
作者：赵汝燧
朝代：宋

吾尝诵麓山盘纡句，又尝诵深林玲珑诗。前有工部后吏部，拈出千古湘西奇。扶藜游目逐萧爽，扪萝陟磴忘崄巇。杉桧摇空蛟虬舞，岭壑翳雾猿猱悲。晨昏两钟递名刹，日月一坛老仙祠。摩干徘徊怜晋柏，剥苔俯仰认唐碑。碧虚心照眼已阔，更上万仞层台危。楚涛左渺连七泽，蛮烟右涌迷九嶷。学宫岧峣压胜槩，百泉曲折流方池。英才涵濡教育乐，风雩慨想莫春时。登临殊未遍幽境，残阳木末坠红影。松阴夹道倒接䍦，不遣前诃杀风景。小留一片潇湘亭，双鹭飞来妆秋屏。橘垂嫩颗匝洲青，芷纷柔叶飘岸馨。冥搜枯肠浪著语，对人欲举不敢举。拍栏但吟工部吏部两大篇，水光山色俱欣然。
溪上
作者：赵汝燧
朝代：宋

一番雨过骤晴时，溪上春光色色奇。日暖花繁蝴蝶困，水清鱼过鹭鸶随。村翁开卷添黏纸，瓦钵研朱自教儿。织妇倚机方叹息，输官尚欠二斤丝。
瀛洲行
作者：赵汝燧
朝代：宋

神山鼎峙沧海东，瑶池翠水环银宫。朝霞夕霏自今古，飙车羽轮何憧憧。文馆岧峣霄汉立，群贤飞佩翔鹓鸿。人间风日总不到，逍遥宛在神山中。苕溪闽山两仙伯，双槎贯月凌溟濛。分光东壁笔摛锦，携手西昆气垂虹。承明厌直江湖去，回首云雾迷方蓬。风萍既散俄复聚，赤帷朱轓巧相逢。旧游共说横秋下，城隅胜槩髣髴同。寓意瀛洲规小筑，轩楹突兀浮青红。弱水休论三万里，玉楼未羡十二重。洞门无锁棠阴昼，太华吹香藕花风。夜藜吐耀来太乙，旨酒共饮烦壶公。临汝自昔号仙窟，左有灵谷右峨蜂。浮丘老翁跨白鹤，魏坛元君携青童。欣闻琼宙出金柅，往往挽袂来相从。祇恐济世缘未了，一麾一节难久容。九天丹凤衔双诏，脩门并辔摇冬珑。不但十八学士同步武，风云廊庙两两登夔龙。共办霖雨舟楫功，他年相与骑鲸追乔松。
琳宇
作者：赵汝燧
朝代：宋

琳宇栖岩谷，翛然一径深。风篁竿戛玉，霜橘颗垂金。是院皆扃户，无人但听琴。绕廊行数匝，聊以洗尘心。
瑶娥曲
作者：赵汝燧
朝代：宋

一二三四月如眉，积累如梳截半规。玉斧昼夜修不彻，修成团镜当空垂。十眉有样列象几，梳裁春冰镜涵水。瑶娥睡起拂菱花，扫黛插鬓云绕指。敛袂亭亭天上妆，环佩隐体璆琳锵。骖鸾跨鹤舞仙谱，子登弹璈飞琼簧。天风飕飂冷到骨，银河澎浪溅罗袜。一轮千古广寒深，折尽桂花应白发。
留客
作者：赵汝燧
朝代：宋

阔疏方在念，飞盖忽相过。酒缺邻堪觅，诗成子自哦。添羹挑野菜，包鲊就池荷。莫屡辞归去，馀樽亦不多。
病中得邬文伯书
作者：赵汝燧
朝代：宋

北风卷地霰穿屋，光寒照几珠百斛。儿童呼舞健犊奔，病夫拥炉龟壳缩。打门寄书勤故人，五云湿牖春生谷。片辞自可愈头风，千金指迷况满幅。年来尘埃不堪镜，白发一摘动盈掬。星出星入难养痾，安得闲边半分福。病中畏酒如畏仇，诗囊亦遣高阁束。闻君新工千兔秃，君但写来为君读。
登楼野望
作者：赵汝燧
朝代：宋

云藏日影微吞吐，道是晴来又似阴。秋色涵空醒醉眼，雁声到耳引归心。暴流决岸危桥断，古木堆烟远寺深。自料短才无用处，任缘不复觅知音。
白发
作者：赵汝燧
朝代：宋

朱颜留不住，白发自应生。摘了依然有，徒劳打镊声。
短歌行
作者：赵汝燧
朝代：宋

赤龙驾轮飞上天，倏东倏西昼夜旋。流光万古去不返，少壮翻手成华颠。阆风层城羽衣仙，方瞳绿发耕芝田。玉楼贮春春不老，蟠桃一实三千年。我欲访仙弱水隔，住世奈此急景煎，茫然无计相留连。打并万事不放到眼前，右杯左蟹拍浮百斛船。
社日
作者：赵汝燧
朝代：宋

四郊社鼓响枫林，朝雨方晴晚复阴。稚子求聪多啖藕，佳人怕拙例停针。饭争簇巧毋嫌杂，酒正逢时莫厌斟。为问年年鸿与燕，去来相避果何心。
禹穴行
作者：赵汝燧
朝代：宋

浙江之东千岩出，参差半天气葱郁。禹昔不返南巡车，越人交口说遗迹。日往月来三千春，宫有龙瑞洞阳明。搜深陟危辨旧穴，讹以传讹终难寻。荒山一片老风雨，徘徊问山山无语。寒林朝号万壑秋，冷烟暮结太古愁。谁能为起马迁死，指点当时所探何处是。
秋夜怀归
作者：赵汝燧
朝代：宋

乡里千山月，尘埃两鬓星。秋声虽是爽，客耳不堪听。多泪风前烛，孤明竹外萤。吟蛩更亡赖，终夜几曾停。
秋居
作者：赵汝燧
朝代：宋

入得秋来爽，何烦宋玉悲。推窗对脩竹，开卷课诸儿。世事放轻著，人生无足时。年多自当老，不用染吟髭。
秋日同王显父赵子野何庄叟泛湖赵紫芝继至分韵得秋字
作者：赵汝燧
朝代：宋

雨馀湖更爽，载酒共清游。天净倒涵水，峰高争献秋。风烟入吟笔，箫鼓自邻舟。堤上诗人过，相邀便肯留。
纵步
作者：赵汝燧
朝代：宋

久雨厌人妨野步，几时便得此番晴。到桥唤仆来相助，过寺逢僧约共行。篱落一团飞蛱蝶，汀洲数点立鵁鶄。农家竹里深深住，风度茅檐纺织声。
续蒲涧行
作者：赵汝燧
朝代：宋

戊戌正月二十五，摇辔东风蒲涧去。年年今日是时节，飞盖倾城车塞路。野亭山馆坐不遍，幕天席地千百处。开壶设樏纷酒炙，擘蟹锥蚝间醢脯。笑言相续乐甚真，礼文不侈意则古。我亦随众穷胜览，先访安期登梵宇。入春少雨多是晴，穹岩寒溜仅一缕。白云千级逼象纬，沧海万里渺烟雾。倚栏方快心目远，牛羊下山林壑暮。小儿队队逐归驺，拍手呼舞趁箫鼓。游人到晚欢未厌，徘徊不忍收樽俎。行穿梅岭还江西，首为南州诧风土。
缠头曲
作者：赵汝燧
朝代：宋

阿蛮妙舞翠袖长，臂韝珠络带宝装。春风按试清元殿，粉白黛绿立两傍。三郎老手打羯鼓，太真纤指弹龙香。箜篌野狐拍怀智，觱篥龟年笛宁王。中有八姨坐绮席，淡扫蛾眉压宫妆。醉看阿蛮小垂手，飞燕轻盈惊鸿翔。八姨指挥三郎听，颁赉岂惜倾篚箱。缠头一局三百万，莫遣傍人笑大唐。尾声方断地衣卷，忽闻鼙鼓喧渔阳。播迁才出望贤路，玉食未进日卓午。粝饭胡饼能几许，不饱皇孙及妃主。阿蛮知是何处去，但见猪龙胡旋舞。
翁媪叹
作者：赵汝燧
朝代：宋

旱曦赫空岁不熟，炊甑飞尘煮薄粥。翁媪饥雷常转腹，大儿嗷嗷小儿哭。愁死未死此何时，县道赋不遗毫釐。科胥督欠烈星火，诟言我已遭榜笞。壮丁偷身出走避，病妇抱子诉下泪。掉头不恤尔有无，多寡但照帖中字。盘鸡岂能供大嚼，杯酒安足直一醉。沥血祈哀容贷纳，拍案邀需仍痛詈。百请幸听去须臾，冲夜搥门谁叫呼。后胥复持朱书急急符，预借明年一年租。
翁灵舒客临川因经从访之不遇闻过村居
作者：赵汝燧
朝代：宋

闻道深村里，结茅三四间。买田因种秫，移树为看山。诗好人皆诵，身安心自闲。有时思雁荡，依旧棹舟还。
耕织叹二首
作者：赵汝燧
朝代：宋

春催农工动阡陌，耕犁纷纭牛背血。种莳已遍复耘耔，久晴渴雨车声发。往来逻视晓夕忙，香穗垂头秋登场。一年苦辛今幸熟，壮儿健妇争扫仓。官输私负索交至，勺合不留但糠秕。我腹不饱饱他人，终日茅檐愁饿死。春气熏陶蚕动纸，采桑女儿鬨如市。昼饲夜喂时分盘，扃门谢客谨俗忌。雪团落架抽茧丝，小姑缲车妇织机。全家勤劳各有望，翁媪处分将裁衣。官输私负索交至，尺寸不留但箱篚。我身不煖煖他人，终日茅檐愁冻死。
耕织叹二首·其一
作者：赵汝燧
朝代：宋

春催农工动阡陌，耕犁纷纭牛背血。种莳已遍复耘耔，久晴渴雨车声发。往来逻视晓夕忙，香穗垂头秋登场。一年苦辛今幸熟，壮儿健妇争扫仓。官输私负索交至，勺合不留但糠秕。我腹不饱饱他人，终日茅檐愁饿死。
耕织叹二首·其二
作者：赵汝燧
朝代：宋

春气熏陶蚕动纸，采桑女儿鬨如市。昼饲夜喂时分盘，扃门谢客谨俗忌。雪团落架抽茧丝，小姑缲车妇织机。全家勤劳各有望，翁媪处分将裁衣。官输私负索交至，尺寸不留但箱篚。我身不煖煖他人，终日茅檐愁冻死。
胡教醵杯观画围棋
作者：赵汝燧
朝代：宋

山肴野蔌且随宜，约定同来最怕迟。朋友每思相聚乐，尘埃难得有闲时。春回画笔丹青轴，雹落文楸黑白棋。醉客坐间誇俊逸，掀髯连写数篇诗。
舟中
作者：赵汝燧
朝代：宋

离家俄十日，千里独衰翁。蓬响过云雨，帆开逆水风。新沙增岸脚，小港隐芦丛。客思难消遣，黄昏月一弓。
舟中
作者：赵汝燧
朝代：宋

系缆停征棹，斜阳古渡头。风霜先远客，天地独扁舟。水鸟冲开浪，汀鸿占断秋。在家贫亦好，何用出林丘。
舟夜
作者：赵汝燧
朝代：宋

夜泊枫林岸，江平万籁收。松崖猿袅月，芦渚雁眠秋。轩冕傥来尔，林泉归去休。客愁正无奈，孤笛起渔舟。
茶罢
作者：赵汝燧
朝代：宋

茶罢晴檐唱午鸡，偶骑驴去过东溪。酒肴分倩樵夫挈，笔砚专令童子携。放目水亭栏独倚，题诗僧舍壁新泥。兴阑归问来时路，到处蝉鸣日已西。
荆渚书怀
作者：赵汝燧
朝代：宋

明镜明于月，白发白于雪。月照雪转添，使我心断绝。连年事行役，曾不须臾歇。陟冈脚双茧，凌湖舟一叶。五觌君山面，洪涛涨天阔。重倚南楼栏，远雁逐云灭。西风落破帽，龙山酬九节。摇鞭荆门去，蒙泉弄清洁。游观固不恶，奔走计则拙。眠指几千里，意者遂休辙。困翮堕渚宫，因循入羁绁。天涯寒苦早，袖穿手龟裂。村沽酒力薄，连釂耳方热。矫首飞白云，杳杳望吴越。儒冠信误身，铸尽六州铁。
荆门行
作者：赵汝燧
朝代：宋

去年曾问荆门途，鸡鸣狗吠民耕锄。摇鞭重来意惨澹，前日井邑今丘墟。云昏雨涩草堆碧，四野荒荒人迹疏。深山扶携皆露处，骨肉荡没况室庐。老农无力倚林卧，少定举首来向余。官人且坐待侬说，未说泗涕先横裾。老夫老岂识兵革，忽见远近皆狂胡。悬崖绝壁鱼贯进，飞马上下争驰驱。吾军非是无身手，未鼓弃甲先奔趋。时平廪帛官不计，战胜爵赏官不辜。进怯锋镝退焚掠，虏既难堪堪汝乎。归来未暇正其罪，官有金币还招呼。老夫莫晓军旅事，但闻败衄深嗟吁。我听其言为蹙頞，含悽独下西山隅。金莲似恨膻风染，蒙泉未洗血水污。九秋半破明月夕，照我孤愤行绕壁。天子尝胆方仄席，微臣敢作楚囚泣，秋风一剑楼兰国。
蒙泉行
作者：赵汝燧
朝代：宋

二十年前客中都，壁间谁挂蒙泉图。天造地设有如此，果若所画疑蓬壶。御风来游洞庭北，此境突兀眼前出。荆门之外天下稀，翻思画图才髣髴。山根寒源月一泓，细流循沼曲折分。天光倒影写晴碧，对此洗我潇洒心。云木枕崖影湿翠，金莲铺镜葩在水。流觞自是模兰亭，山阴今日那得尔。向暮深林啼子规，柳花作团贴水飞。吟兴未尽征马嘶，他时清梦犹见之。
蒲涧行
作者：赵汝燧
朝代：宋

君不见少君诧安期海上之枣，又不见坡仙咏安期宅边之蒲。枣失其种岂复得，蒲生于涧何时无。涧流涓涓浅可涉，牵蔓披沙搜九节。仙家自欲供仙饵，灵根不容凡齿齧。循涧探奇岩石幽，瀑音迎耳锵琅球。阴壑常寒失炎热，终日自雨鸣春秋。振衣策足崔嵬顶，跨历列缺凌倒景。天风海涛撼宇宙，神清骨冷肝胆醒。声传九霄景泰钟，更上上方梯晴空。两眼有尽天不尽，沧溟浩与银河通。指顾神山似非远，弱水谁云隔三万。乘风直到金银台，握手安期话蒲涧。
虱
作者：赵汝燧
朝代：宋

虱形仅如麻粟微，虱毒过于刀锥惨。上循鬓发贯绀珠，下匿裳衣缀玉糁。呼朋引类极猖蹶，摇头举足恣餐啖。晴窗晓扪屡迁坐，雨床夜搔不安毯。急唤童子具汤沐，奔迸出没似丧胆。童子蹙頞代请命，姑责戒励后不敢。念其昔日到明光，曾游相须经御览。
行春
作者：赵汝燧
朝代：宋

绿杨袅袅草萋萋，缓步行春独杖藜。搜蕊蜂儿透花骨，增巢燕子砌芹泥。过溪野水冲桥版，觅路田塍穿菜畦。松竹林间僧揖我，谒茶携手上招提。
西湖访梅
作者：赵汝燧
朝代：宋

久无梅信息，访问到湖滨。耐尽一冬冷，开残千树春。临流转风韵，与雪斗精神。疏影暗香后，能吟有几人。
访上官道人庵
作者：赵汝燧
朝代：宋

三十年居此，何尝识酒荤。柴扉人少到，草径鹿同群。雨足添新瀑，山深有剩云。水瓢丹灶外，闲事不曾闻。
访别胡倅留饮水阁
作者：赵汝燧
朝代：宋

故人知我已膏车，折简殷勤祝访渠。惜别匆匆留语笑，临时草草治肴蔬。密遮池面荷千盖，斜插云头月一梳。此夕凭栏又何日，雁来莫惜数行书。
访山中友
作者：赵汝燧
朝代：宋

披荆踏石访山友，野鸟惊人闹枯柳。牧童为我通姓名，一笑相迎鹤发叟。结茅倚岩屋数间，尘埃辟易不用帚。竹厨贮书罗四五，土壁黏碑分左右。山中新醅未堪压，携手邀我沽村酒。床前尚有著残棋，忘记四围关户牖。日斜扶醉同归来，但见黑白子纷纠。猕猴树上周章走，莫是此曹来动否。
访昙师
作者：赵汝燧
朝代：宋

道人云外住，小径入庵幽。干老梅逾瘦，林疏竹自脩。拣茶相伴煮，补线且停抽。此事如何说，下山归去休。
访隐者不遇
作者：赵汝燧
朝代：宋

两腋乘西风，送我上高岑。竹根一泉通，石径万木森。中有隐者居，败屋莓苔侵。山空人不见，云满挂壁琴。两鹤出候我，逢迎啄衣衿。应酬久颇厌，走避不可寻。谁伴山下去，明月升高林。
访黄簿留饮
作者：赵汝燧
朝代：宋

爱静移家住水南，门排古木枕寒潭。鹤翎渐长呼童剪，麈尾频挥对客谈。旋切银丝鲙鲜鲫，新尝金颗擘香柑。惜余戒饮难陪伴，举白掀髯子独酣。
谈禅
作者：赵汝燧
朝代：宋

禅僧晚相投，貌古似落魄。说性说虚空，彫心苦摸索。千百则公案，信口无一错。有蝉隔窗鸣，与僧恣酬酢。僧喝蝉不知，僧怒蝉不觉。蝉厌忽飞去，僧语无处著。呼儿掩柴扉，请僧自行脚。
谢人送端砚水沉
作者：赵汝燧
朝代：宋

屏迹山林绝往还，忽传军将扣云关。十年忆别湖湘外，五朵惊飞几案间。砚寄下岩鸲鹆眼，沉分上岸鹧鸪班。墨磨烟麝香横雾，搜索诗肠愧我悭。
赠慈上人
作者：赵汝燧
朝代：宋

踏遍丛林后，归来隐石崖。任梅斜到牖，听竹长侵街。挂壁尘堆笠，穿山云惹鞋。真机须要悟，馀事是持斋。
赠闾丘广文
作者：赵汝燧
朝代：宋

奔走异轨辙，聚散水上萍。谁知风月夕，同登藕花亭。驹隙昼夜駃，尘埃鬓俱星。朋旧半埋玉，念此慨颓龄。天涯幸合席，相对谈飘零。昔别君韦布，照眼袍今青。群儿俨成行，诵书如建瓴。瞳人纷炯炯，捧斝倾绿醽。溪茹芹莼美，秋核查梨馨。开口笑岂易，主人愁罄瓶。命仆更沽觅，痛饮俱忘形。明日又分袂，眠食加丁宁。
赠隐居
作者：赵汝燧
朝代：宋

绕屋垂垂柳，当轩小小江。买鱼寻晚钓，浮蚁倒春缸。山近云侵坐，月来梅印窗。隐居谁似子，不羡鹿门庞。
踏雪
作者：赵汝燧
朝代：宋

玉壶一色天漫漫，乱雪飞春减却寒。屑琼筛瑰塞宇宙，柳絮如拳辊作团。却愁花木不禁冷，携筇问讯遍玉栏。老柯樛枝幸亡恙，红苞半吐怯牡丹。更怜脩竹压欲折，扶持敲撼声珊珊。似醉忽醒僵忽立，森然再植青琅玕。群儿幻出两狮子，顷刻堆削了不难。手持朱橘炯电眼，并刀巧剪金铃安。老夫童心也自爱，卷帘移坐忍冻看。一杯暖寒不可再，饥肠转雷未朝餐。
过宝云寺访密师
作者：赵汝燧
朝代：宋

寺才三二里，曳杖且徐行。晴塔松梢见，风钟岭半鸣。樵夫分道过，僧子就房迎。竹有千竿立，尘无一点生。
过曹家渡
作者：赵汝燧
朝代：宋

数篙撑过渡，雨后水添肥。山橘青迷树，野花香袭衣。哀鸿悽远客，斗雀堕斜晖。童稚喧林垄，牛羊个个归。
过黄园
作者：赵汝燧
朝代：宋

黄家亭馆人称好，杖屦春风领客行。开放园门千嶂入，爱他山阁一溪横。花迷粉翅双飞蝶，柳露金衣百啭莺。酒后著棋聊适兴，未须屑屑较输赢。
迎仙引
作者：赵汝燧
朝代：宋

羽人窟宅压沧溟，昆崙阆风天墉城。紫兰绛节跨彩凤，殷勤传命邀同盟。七月七日凉秋霁，千官锵佩森幢卫。王母云车九色龙，上元霜袍三角髻。刘彻屏息迎两仙，兜香涂门高馥天。星裳黼衮自酬酢，方朔窥窗不敢前。金浆玉醴濯凡腹，红颗绚饤蟠桃熟。宴酣乐奏瑶池音，琅璈子登笛双成。乞怜请药承华殿，教戒丁宁先自反。三尸欲脱毋淫乱，五性尽舍更勤俭。各出数语针膏肓，此是长生度世方。彻心未悟益猖狂，万八千里周遐荒。少翁栾大诛相继，海上何日无方士。五柞宫中梦断时，铜盘玉露胡为不起死。
送临川王丞秩满造朝
作者：赵汝燧
朝代：宋

我来学制君哦松，数月握手臭味同。君今南浦我送客，水萍风云何匆匆。别酒未釂白玉斝，椎鼓催发斜阳红。青霄迫逐不少借，指日便入明光宫。祖鞭先著气射斗，好吐平生经纶胸。临汝诗卷如束笋，殿阁正欠赓薰风。自怜鱼游沸釜中，羡君遇顺如飞鸿。愿寄一语随君东，问讯西湖南北峰。
送仲久之京口
作者：赵汝燧
朝代：宋

才归又东去，且道几时还。算路亦差远，缘君不耐闲。江城登铁瓮，烟寺认金山。我昔经行地，诗牌挂壁间。
送同官叶榷院造朝二首
作者：赵汝燧
朝代：宋

新制重分司，谁云筦榷卑。鹏抟终可料，鴳笑彼何知。细满岂无待，横飞亦未迟。催班天上去，黄色已浮眉。满岁尘埃共，交情骨肉亲。我犹京口客，君已日边人。波及无忘晋，渠成亦利秦。西湖约携手，两岸柳摇春。
送同官叶榷院造朝二首·其一
作者：赵汝燧
朝代：宋

新制重分司，谁云筦榷卑。鹏抟终可料，鴳笑彼何知。细满岂无待，横飞亦未迟。催班天上去，黄色已浮眉。
送同年李教秩满归闽
作者：赵汝燧
朝代：宋

雁塔同题久，相看两鬓皤。功名皆分定，安乐直钱多。绛帐归来后，青山住得么。时流推老笔，册府欠编摩。
送奇仲过霅川
作者：赵汝燧
朝代：宋

少年湖海气，近又负诗名。今忽担簦去，谁非倒屣迎。雨茶烹顾渚，春酒醉乌程。有句茅亭著，蘋风洲上生。
送季逢过湘中
作者：赵汝燧
朝代：宋

齑盐三十载，刻苦战文场。灯火简编夜，江湖髭鬓霜。雁声随挂席，秋色欠游湘。归日无他物，惟诗满古囊。
送彦东还湘
作者：赵汝燧
朝代：宋

湖南多爽处，羡子片帆还。秋影清涵水，烟痕淡著山。兰风香楚佩，竹泪冷湘斑。见说诛茅地，江头只数间。
送林伯虎除国子监丞赴阙
作者：赵汝燧
朝代：宋

山房高千仞，上与青云齐。日从二仙游，两耳湔是非。北窗正齁䶎，锋车扣岩扉。猿鹤竞作色，山人忘我为。林泉虽云乐，出处盖有时。平生经纶胸，忧国两鬓丝。江天炯少微，安得不振衣。玑衡占东南，老人方昭回。明庭聚耆德，公难卧蒿莱。行行出东门，丹心趋玉阶。雪棹乘兴尔，云岫何心哉。了却济世缘，应念金石台。天街跃马馀，就访孤山梅。和靖有两鹤，他日骑归来。
送林伯虎除国子监丞赴阙·其二
作者：赵汝燧
朝代：宋

玑衡占东南，老人方昭回。明庭聚耆德，公难卧蒿莱。行行出东门，丹心趋玉阶。雪棹乘兴尔，云岫何心哉。了却济世缘，应念金石台。天街跃马馀，就访孤山梅。和靖有两鹤，他日骑归来。
送端叔游淮
作者：赵汝燧
朝代：宋

堂堂玉立须垂腹，谈论逢人见肺肝。手弄七弦琴韵古，腰横三尺剑光寒。但将计策寻知己，肯学闾阎为觅官。乌幕闻君定罗致，别樽不复话儒酸。
送翼之过天台
作者：赵汝燧
朝代：宋

天台山水窟，人道是仙家。白鹤挂寒溜，赤城飞暮霞。独携筇杖过，莫畏石桥斜。牢记经行处，归来向我誇。
送胡判官赴官永嘉
作者：赵汝燧
朝代：宋

君赴莲池戍，离愁正值秋。持觞送南浦，鸣橹下东瓯。才俊推乌幕，风流访谢楼。欲穷奇绝处，须上雁山头。
适意
作者：赵汝燧
朝代：宋

右倾老瓦盆，左持离骚经。一杯读一句，既醉还复醒。好月飞入坐，伴饮到天明。林下乐如许，钟鼎鸿毛轻。
途中
作者：赵汝燧
朝代：宋

雨中奔走十来程，风卷云开陡顿晴。双燕引雏花下教，一鸠唤妇树梢鸣。烟江远认帆樯影，山舍微闻机杼声。最爱水边数株柳，翠条浓处两三莺。
遣愁
作者：赵汝燧
朝代：宋

愁来无可奈，散策小桥东。影转松随日，香残花怯风。烟霞诗兴里，天地酒杯中。本自江湖客，生涯付钓篷。
郊行同张宰
作者：赵汝燧
朝代：宋

雨晴郊外共寻芳，细水交流注野塘。花欲恋枝风不肯，柳才舞影日还藏。转添老态难于健，看得闲时少似忙。拟访一僧共茶话，禅房扃锁出游方。
郑氏庄
作者：赵汝燧
朝代：宋

庄居深僻处，敲户小童应。此地清如许，前时到未曾。柳腰金袅娜，苔发翠鬅鬙。山上茅亭子，扶衰为一登。
郴州鹿鸣宴
作者：赵汝燧
朝代：宋

连科已占十名前，行听鸿胪第一传。我俟合符留劝驾，君能摛藻预兴贤。湘山点化名千佛，郴岭飞升效九仙。此去琼林天上宴，今朝先赋鹿鸣篇。
酬曹户
作者：赵汝燧
朝代：宋

奔走尘埃久，还山每叹迟。岁华惊雁到，心事独鸥知。夜对樽前月，昼寻花下棋。闲中滋味好，但欠子论诗。
醵饮
作者：赵汝燧
朝代：宋

出城二里野人居，最爱园亭傍室庐。墨涌清池聚科斗，雪明碧嶂过舂锄。兴来醵友寻诗酒，忙里携盘但醢蔬。新创小轩尤更爽，百来竿竹间棕榈。
醵饮刘园
作者：赵汝燧
朝代：宋

随意携盘馔，毋烦事礼文。燕飞冲幕过，莺语隔墙闻。兴自樽前发，韵从花下分。诗成似供课，醉墨竞纷纭。
野步
作者：赵汝燧
朝代：宋

雨收日薄春容嫩，步步东风桃李蹊。香递深林疑麝过，声传幽谷认莺啼。路摧迂步行荒草，桥断褰裳涉浅溪。归遇田翁醉邀我，旋教买酒旋烹鸡。
铜雀台辞
作者：赵汝燧
朝代：宋

屋一百间台十丈，岧峣突兀九霄上。明月空照八尺床，几点酸风摇穗帐。离宫金锁掣不开，美人红粉今成灰。兰麝分恩销馀馥，铜雀飞去无时回。太官朝暮荐酒脯，迷魂尚爱残歌舞。恋恋西陵一抔土，上马横槊平日诧英武。
铜雀台辞
作者：赵汝燧
朝代：宋
体裁：古风

屋一百间台十丈，岧峣突兀九霄上。明月空照八尺床，几点酸风摇繐帐。离宫金锁掣不开，美人红粉今成灰。兰麝分恩销馀馥，铜雀飞去无时回。太官朝暮荐酒脯，迷魂尚爱残歌舞。恋恋西陵一抔土，上马横槊平日诧英武。
闻舟中笛
作者：赵汝燧
朝代：宋

横笛秋篷底，衔山夕照残。孤音起水面，馀韵到云端。吹怨芦声惨，含悽雁影寒。有人江阁上，敛翠凭栏干。
雪中寻僧
作者：赵汝燧
朝代：宋

寻僧同踏雪，握手上钟楼。初下寒飘屑，才浓风辊毬。水波糊纸閤，春乳泛茶瓯。片片看来好，庞公有话头。
雪中徐检法约登城楼不果
作者：赵汝燧
朝代：宋

今年一雪恰一月，天工弄巧寒饕餮。朔风吹碎洞庭浪，细结瑶花遍银阙。倚杖测试三尺强，平陆皓皓失凹凸。梅梢模糊裹寒香，鸟影伶俜栖冻叶。有客约上城南楼，膏吾车兮俄复辍。呼儿反关袁安巷，小窗风味寒于铁。未须金帐斟羊羔，薄酒也能春两颊。三杯五杯亦径醉，曲肱一枕香云绝。梦里骑驴过灞桥，记得新诗醒时说。
雪中观客夜博
作者：赵汝燧
朝代：宋

积雪深一尺，堆琼迷山扉。豪客夜排闼，挑灯红炉围。成枭呼五白，转胜赏四绯。举觞无不釂，寒深酒力微。姑置博与酒，剧谈木屑霏。坐久更寖阑，疏钟到帘帏。
题下阳怀沈叔忱
作者：赵汝燧
朝代：宋

夜雨晓方歇，薄雾随征车。乔松二十里，翠微三五家。双燕教群雏，一牛驮两鸦。故人不可见，回首天之涯。
题会稽用林帅侍韵
作者：赵汝燧
朝代：宋

东越乾坤到眼边，乱云连壑草迷川。五更城落千岩月，万顷湖开一镜天。鼓角声残秦望晓，楼台影湿卧龙烟。旧时太史登临处，每想风流为慨然。
题合江亭
作者：赵汝燧
朝代：宋

石鼓山头一小亭，乾坤万里眼双明。虽因刺史能寻胜，不遇昌黎岂得名。衡岳云开秋洗碧，蒸江湘合水争清。书岩莫辨当时字，空积尘泥野草生。
题王才叔南馆
作者：赵汝燧
朝代：宋

南馆著隐士，幽爽似僧舍。岛红野花繁，岸绿垂杨亚。人行鸟不惊，客至鹤先迓。林深自无暑，月到更宜夜。倾樽对贤圣，飞笔追鲍谢。兴来即散策，无时不得暇。
题莱公泉
作者：赵汝燧
朝代：宋

马鞍山下倚吟鞭，慨想前贤古道边。健笔南轩三大字，高风相国一泓泉。征途著句虽无暇，诗版留名自可传。寺主相邀观石刻，呼童汲水取茶煎。
饮通幽园
作者：赵汝燧
朝代：宋

典却身上鹔鹴裘，买酒领客寻清游。欲洗胸襟尘万斛，快上青云展秋眸。晴沙翳天风动地，挈壶卷席移通幽。一沼镜净清可掬，千竿玉立尘不留。拒霜两岸花烂熳，红蓼错杂争开秋。人生适意未易得，痴儿了事何时休。陶写岂必在丝竹，山有鸣禽水游鯈。酒酣题蕉竞新句，景物辟易困雕搜。一梳凉月插空碧，楼头暮角催归驺。双桂馀葩尚堪摘，便道肯访勿剪不。
饮马长城窟
作者：赵汝燧
朝代：宋

乌骓马，紫游缰，戍夫一鞭天一方。揆程想过长城下，思古筑役摧人肠。白骨如雪浸水窟，骨上犹带秦时血。雨打风吹宇宙腥，君渴莫饮救马渴。衣适寒暄饭加餐，省酒戒勿离军门。雁来不惜数行字，雁回我亦寄平安。自从君出与君别，怕听砧声怕见月。细思人生能几何，未卜彼此俱白发。官有好爵与尔靡，万死一生方得之。不如更戍闻早归，百年邻里誇齐眉。
马上口占
作者：赵汝燧
朝代：宋

平林涂烟山擎日，晚征漠漠客愁集。浮生隙驹忙里过，虚名塞马眼前失。古来战场莫回首，一成一败骨俱朽。柳岸人家摇酒帘，不妨小停春风鞭。
黄干见约小饮就宿
作者：赵汝燧
朝代：宋

病后何人慰寂寥，长须持简忽相招。溪山见说为楼爽，杖屦宁辞去郭遥。柳絮一天晴舞雪，松声十里夜闻潮。谈诗直到疏钟动，酒困频将茗椀浇。
黄干见约小饮就宿
作者：赵汝燧
朝代：宋
体裁：七言律诗

病后何人慰寂寥，长须持简忽相招。溪山见说为楼爽，杖屦宁辞去郭遥。柳絮一天晴舞雪，松声十里夜闻潮。谈诗直到疏钟动，酒困频将茗碗浇。
黯淡
作者：赵汝燧
朝代：宋

黯淡四山暮，凄凉千里秋。功名常叹老，衰病岂禁愁。孤雁影谁伴，乱蛩吟不休。一身天外客，云尽是乡州。
出郊
作者：赵汝绩
朝代：宋
体裁：五言律诗

难得晴如许，春游第一番。鸟啼花底树，云裹面前山。马跃平沙地，帆投落日村。戏呼渔子问，吾与汝谁闲。
别曹松山
作者：赵汝绩
朝代：宋
体裁：古风

柳条能几长，袖手不忍折。东风恶作剧，客袂吹欲裂。男儿数寸管，平世三尺铁。何门无邹裾，有国驻孔辙。鹰鹯击飘风，不受锦鞲绁。骅骝踏飞电，宁顾黄金埒。中年易悲伤，浩叹弥激烈。常恐儿曹觉，况与我辈别。侏儒囊粟饱，壮士唾壶阙。子行亦何以，问口尚存舌。但惜新相知，未是古决绝。长安万花春，芦鞭袅晴雪。一第宜慁子，相期抱贞节。
剡中戴亭
作者：赵汝绩
朝代：宋
体裁：七言绝句

抱得琴归只自听，何心商略少微星。雪中不管人回棹，正使敲门未必应。
南坡
作者：赵汝绩
朝代：宋

小园路口安柴户，日日山翁手自开。
禽有色声皆可玩，花无香实不须栽。
柳根着石宜安钓，岩罅通泉可泛杯。
更向南坡临水处，参差纯种百株梅。
南坡
作者：赵汝绩
朝代：宋

小园路口安柴户，日日山翁手自开。禽有色声皆可玩，花无香实不须栽。柳根著石宜安钓，岩罅通泉可泛杯。更向南坡临水处，参差纯种百株梅。
句
作者：赵汝绩
朝代：宋

才有数花香便远，更无一叶影方奇。秋来难得花成染，閒引牵牛上短篱。
句·其一
作者：赵汝绩
朝代：宋

才有数花香便远，更无一叶影方奇。
句·其一
作者：赵汝绩
朝代：宋

纔有数花香便远，更无一叶影方奇。
句·其二
作者：赵汝绩
朝代：宋

秋来难得花成染，閒引牵牛上短篱。
和牡丹韵
作者：赵汝绩
朝代：宋
体裁：五言律诗

园工巧栽接，树树品新奇。富觉春无厌，贫疑地有私。色须绡幄护，名记玉牌垂。若说能倾日，墙根有晚葵。
墨歌
作者：赵汝绩
朝代：宋

空山老桐劲如铁，英枝剪剪夜撑月。霜风著子涵玉膏，烈手崇朝剖融结。别令刳木环清泉，翠缸纸羃笼轻烟。霏霏玄雾扫难聚，断犀烹炼凝蛟涎。和成万杵捣圭璧，良工欲售常自惜。绝怜剡水多夭藤，又虑端溪欠奇石。久知此艺人罕精，作者未必识者明。九华山下祝公子，颇以胶法成其名。相逢但问诗有几，以诗换墨两自喜。酴醾园馆已谢春，杨柳池塘正藏水。薰风拂拂吹砚波，呼儿教作病手磨。须臾满砚片云黑，无诗可写如君何。
墨歌
作者：赵汝绩
朝代：宋

空山老桐劲如铁，英枝翦翦夜撑月。
霜风着子涵玉膏，烈手崇朝剖融结。
别令刳木环清泉，翠缸纸羃笼轻烟。
霏霏玄雾扫难聚，断犀烹炼凝蛟涎。
和成万杵捣圭璧，良工欲售常自惜。
绝怜剡水多夭藤，又虑端溪欠奇石。
久知此艺人罕精，作者未必识者明。
九华山下祝公子，颇以胶法成其名。
相逢但问诗有几，以诗换墨两自喜。
酴醾园馆已谢春，杨柳池塘正藏水。
熏风拂拂吹砚波，呼儿教作病手磨。
须臾满砚片云黑，无诗可写如君何。
姚江道中
作者：赵汝绩
朝代：宋

漉酒蒸糕馈岁时，纷纷儿女换新衣。邻翁七十看鹅鸭，日暮破船撑未归。
姚江道中
作者：赵汝绩
朝代：宋

漉酒蒸糕馈岁时，纷纷儿女换新衣。
隣翁七十看鹅鸭，日暮破船撑未归。
将归
作者：赵汝绩
朝代：宋

拄笏西山一笑中，挂帆犹及楝花风。
此身可是屠羊说，余事宁非失马翁。
不问鬓毛成早白，免将痴面发羞红。
故人新寄虔州布，归制吟袍管钓篷。
将归
作者：赵汝绩
朝代：宋

拄笏西山一笑中，挂帆犹及楝花风。此身可是屠羊说，馀事宁非失马翁。不问鬓毛成早白，免将痴面发羞红。故人新寄虔州布，归制吟袍管钓篷。
峡江龙祠
作者：赵汝绩
朝代：宋
体裁：五言律诗

坐占山回抱，平看水怒流。丹青今古像，香火往来舟。石插青莎岸，云横夕照楼。扬灵相恐动，巫觋有深谋。